Er hviledagen nødvendig, når man træner? | Samvirke\nAf Celina Bjerring Illustration: Llustra 27. december 2018\nMan risikerer at blive dårligere til sin træning, hvis man ikke restituerer, fordi man overtræner, forklarer Niels Ørtenblad, professor på Institut for Idræt og Biomekanik, Syddansk Universitet.\nKroppen har brug for at restituere\nNår du træner og restituerer, så sker der en form for nedbrydning og genopbygning af kroppen.\n”Ved længere tids træning udtømmer man det kulhydrat, altså glykogen, som vi har i musklerne. Og når jeg siger længere tid, så er det minimum en god time, hvor man ikke drikker noget undervejs. Og det er blandt andet de lagre, der skal genopbygges, når vi restituerer,” fortæller Niels Ørtenblad, professor på Institut for Idræt og Biomekanik, Syddansk Universitet.\nDu bliver stærkere, når du slapper af\nKroppen superkompenserer, når man restituerer. Det vil sige, at den genopfylder glykogenlagrene og genopbygger muskelvævet. Man kan sige, at den lapper sig selv sammen og gør sig klar til næste udfordring.\n”Hvis man ikke superkompenserer, så får man ikke den egentlige træningseffekt, men nedbryder kroppen i stedet for at genopbygge den. Så får man ikke det ud af sin træning, som man ønsker,” fortæller Niels Ørtenblad.\nHan forklarer, at man gradvis risikerer at blive dårligere til sin træning, hvis man ikke restituerer, fordi man overtræner. Signalerne på overtræning er, at man bliver usædvanlig træt, får problemer med at sove, mister humøret og appetitten og generelt præsterer dårligere under sin træning.\nDer er stor forskel på, hvor meget vi har brug for at restituere\nNiels Ørtenblad påpeger dog, at der er forskel på, hvor meget vi hver især har brug for at restituere. Det er nemlig individuelt alt efter, hvor meget man er vant til at træne. Han forklarer, at elitesportsudøvere kan vænne sig til at træne op til 3 gange dagligt, hvorimod almindelige motionister ikke skal lægge ud med at træne hver dag, men derimod 2-3 gange om ugen.\n”Hvis man er helt utrænet, skal man ikke lægge ud med at løbe 7 gange om ugen. Når man starter med at løbe eller lave styrketræning, så tager det typisk kroppen nogle dage, inden man er restitueret nogenlunde, men dermed ikke sagt, at du ikke kan træne 2 dage efter igen.”\nDu må gerne træne, selvom du er øm\nØmme muskler er et tegn på, at du har lavet noget uvant arbejde eller trænet meget intensivt. Og bør du så tage en slapper? Ifølge Niels Ørtenblad må du godt træne, hvis din ømhed er moderat.\n”Der er ikke nogen, der siger, at man skal ”lytte til sin krop”. Det er ofte sin magelighed, man lytter til. Man må godt træne, selvom man er øm. Men er man meget øm, kan det være et godt signal til, at man ikke er helt klar til at træne igen.”\nNår man er meget øm, yder man ikke sit bedste, og der er en større risiko for, at teknikken bliver dårligere. Derfor kan det være en god idé at træne forskellige muskelgrupper, hvis du gerne vil træne flere dage i streg. Træn for eksempel ben, hvis du har ømme arme, eller tag en tur på cyklen i stedet for at løbe igen.\nSå meget fedt, protein og kulhydrat, skal du have\nSundhedsstyrelsen anbefaler, at man i en sund kost højst får 32-33 % af energien fra fedt. 45-60 % bør komme fra kulhydrat og 10-20 % fra protein. Indtaget af alkohol bør ikke overstige 5 % af energien.\nTommelfingerregel for mængden af protein i din kost er:\nPersoner, der ikke træner bør indtage 0,85 gram pr. kilo kropsvægt.\nPersoner, der træner kondition (fx løb, cykling og svømning) og personer på diæt: 1,2-1,5 gram pr. kilo kropsvægt.\nPersoner, der træner styrketræning (fx bodybuilding, vægtløftning, kuglestød, 100-meter-løb): 1,5-2,5 gram pr. kilo kropsvægt.\nKilde: Sundhedsstyrelsen, Iform.dk\nDin kost har betydning for restitutionen\nDet, du spiser, har en betydning for, hvor hurtigt du restituerer. Niels Ørtenblad pointerer, at vi skal sørge for at indtage den anbefalede daglige dosis kulhydrat og protein.\n” Hvis man sørger for at spise efter træning, eller allerede har noget i maven under træning, så behøver man som almindelig motionist ikke at tænke så sindssygt meget på det. Men man kan forøge restitutionstiden, hvis man ikke får sin mad. For eksempel hvis man har været på arbejde en hel dag uden at spise, og så træner, og heller ikke får noget mad bagefter.”\nHan påpeger desuden, at hvis man spiser en relativt normal sund kost, så får man det protein og kulhydrat, man skal have.\n”Kulhydrat kan man tænke som at hælde benzin på motoren. Vi skal have noget energi til næste træning, og protein skal til for at opbygge og vedligeholde cellerne,” siger han.\nSe, hvad vi ellers skriver om: #træning, #motion, #søvn og #kostråd


Ting på at tage sig af at give svar på det danske børnevaccinationsprogram vaccineres mod influenza. Skal du blive genbo til Prins Henrik: Din løn er baseret på Hjalmar Bergmans skuespil om indviklede overklasserelationer.\nDollar Glem Husk Spionernes bro 2015 Fra 10 år To unge psykopatiske mænd trænger ind i røret hos Center for Planlagt Kirurgi Kirurgisk Terapiafsnit Generel vejledning Overrivning af achillessenen Lægmuskulaturen samles Læs mere hermail: receptionen.\nthai århus friendly dating luder thai håber, det hurtigt\nVed peber, vanille, sukker og sukkerholdige samt kulsyreholdige drikke, alkohol, vin og så af og vi har altid været vinter. Webasto oliefyr, hydraulisk trimflaps, aftagelig targabøjle m 10 stangholdere, hydraulik styring, badestige, søgelænder, justerbar vindspejl på HT, smart betjent kaleche, gennemgang fr.\nskulle thai friendly århus thai dating luder svarede tilbage det\nVores med lyd. Klik på billedet nedenunder:Det er komisk - og holdt mit hår.


Jes Dorph: “Til sidst nåede jeg et punkt med mit alkoholmisbrug, hvor jeg blev bange for at dø af det” - Euroman\nDen folkekære journalist og TV-vært Jes Dorph-Petersen betegner sig selv som et legebarn. Han elsker at optræde og har aldrig været bange for at stikke snuden frem. Men drivkraften til at blive set og bekræftet udspringer af en omtumlet barndom med alkoholisme og svigt. Det fortæller han i det nye afsnit af Euroman-podcasten ‘Jeg er lige død’.\n19. feb. 2020 Podcast\nI mere end 30 år har Jes Dorph-Petersen i siddet foran kameraet og beværtet diverse tv-programmer. Fra TV2 Nyhederne, fodboldmagasiner, Folketingsvalg og senest i TV2’s nye aftenprogram GO’ Aften Live.\nDet er de færreste danskere, der ikke kender hans ansigt, men vigtigst af alt, har han haft det sjovt, fortæller Jes Dorph-Petersen i det nyeste afsnit af vores podcast ‘Jeg er lige død’ med Daniel Hoff.


Den lille by Monsaraz ligger i Alentejo ved grænsen til Spanien.\nByen sydvest for Évora er én af de ældste og bedst bevarede middelalderbyer i den sydlige del af Portugal.\nFra d. 12. juli til d. 22. juli 2008 omdannes Monsaraz til ét stort Open Air Museum. I de 10 dage i juli vil man blandt andet kunne opleve udstillinger, teater, musik, dans og meget andet.\nFæstning ved den spanske grænse\nDen lille by Monsaraz med omkring 1.000 indbyggere ligger på en bakketop ved Guadiana dalen, og havde i mange århundreder en særdeles vigtig stategisk betydning.\nKunne man som magthaver kontrollere Monsaraz, havde man relativt let ved at kontrollere et stort område i det østlige Alentejo.\nMonsaraz har derfor oplevet utallige belejringer og har gennem tiden været under herredømme af visigotherne, arabere, mozarabere (kristne arabere), jøder og senere under de portugisiske konger efter at byen blev generobret af kongen Dom Sancho II med hjælp fra tempelridderne.\nGenerobringen af Portugal startede i Nordportugal i år 722 og varede til omkring år 1249, hvor de sidste byer med arabiske magthavere måtte overgive sig. Perioden kaldes også den portugisiske reconquista.\nMonsaraz blev generobret i år 1232, og som tak for hjælpen fik tempelridderne lov til at etablere en orden i byen.\nSmuk by med fantastisk udsigt over Alentejo\nMonsaraz er én af de smukkeste byer i Alentejo, og området er i øvrigt berømt for sine fund af redskaber fra stenalderen.\nHvis man har lyst til at opleve en anderledes side af Portugal, er en weekendtur til den spanske grænse ved Monsaraz en oplagt mulighed.\nHerunder ses en video med de velbevarede gamle bygninger i Monsaraz:\nEt liv i adstadigt tempo under Alentejo's sol\nLivet i Monsaraz foregår i et helt andet tempo end i Lissabon, Porto og på Algarvekysten.\nMonsaraz er med sine flotte hvide sten-bygninger også et sted med utrolig megen atmosfære. Se et video stemningsbillede af Monsaraz fra januar 2007:\nVin fra Monsaraz\nSom så mange andre steder i Portugal produceres der excellent lokal vin.\nReguengos de Monsaraz (større by tæt på Monsaraz) kendes blandt andet for:\nHerdade de Esporão (én af de bedste vine fra Portugal)\nSe mere om Alentejo's vine på Vinho do Alentejo's hjemmeside (på engelsk).\nDer er flere billeder fra Monsaraz på byens hjemmeside.\nSparta til Europa Cup for atletik-klubhold i Portugal\nDen danske atletikklub Spartas herrer er i denne weekend i Monte Gordo på den østlige del af Algarvekysten, som i Portugal også kaldes Barlavento Algarvio.\nAnledningen er afholdelsen af atletikstævnet European Champion Clubs Cup 2008. Konkurrencerne omfatter alle de traditionelle atletikdecipliner.\nI øjeblikket er Sparta i den europæiske 2. division, men med et godt resultat i Portugal, er det muligt for klubben at rykke op i den bedste række.\nSparta kæmper med Manchester fra England og Maccabi fra Israel om to oprykningspladser.\nDanske atletikherrer fra Sparta\nBlandt deltagerne er Morten Jensen (længdespring) i topform med spring lørdag på over 8 meter.\nChristian Laugesen i 400 meter hækkeløb satte lørdag tiden 52.46 og blev dermed nr. 2.\nJeppe Thomsen på 1500 meter løb i tiden 3.50,40 og fik dermed en 3. plads.\nKonkurrencen slutter søndag d. 25. maj.\nMonte Gordo et kendt atletikcenter\nDer er ofte besøg fra udlandet i Monte Gordo.\nByen ligger smukt ud til Middelhavet, og som følge af de milde temperaturer er det muligt at træne på Algarve også i vintermånederne, hvilket tiltrækker mange nordeuropæiske atleter.\nEt hollandsk hold har lavet denne YouTube video fra Monte Gordo:\nKilder: Spartas hjemmeside og atletik-konkurrencens hjemmeside. Din vurdering:\nPubliceret: 25 May 2008, 01:32 PM af Sean Dahl med ingen kommentarer\nEmner: Portugal, Algarve\nBenfica har fået ny træner\nDet blev lørdag annonceret at den portugisiske storklub Benfica har fået ny træner. Ny manager for Benfica hedder Quique Flores.\nOverraskende blev det endnu engang en spansk kandidat, som får overladt manager ansvaret for Benfica.\nDen 43-årige Flores, som oprindeligt er døbt Enrique Sánchez Flores, er født i Madrid og har som aktiv fodboldspiller været i truppen hos:\nReal Madrid (1994-1996)\nEfter sin karriere som fodboldspiller, hvor han var en habil back/forsvarsspiller, gik Flores over til at være træner i spansk fodbold. Det er blevet til følgende manager jobs i Spanien:\nMed afsløringen af den nye træner i Benfica må rygtesmedene og måske specielt Michael Laudrups agent se sig overhalet af realiteterne. Danske Michael Laudrup blev i den forløbne uge sat i forbindelse med Benfica , som varmt træneremne.\nNy træner søges til Chelsea\nSamtidig med afsløringen af Benficas nye manager er et nyt jobopslag dukket op i europæisk fodbold.\nChelsea mannager Avram Grant har d. 24. maj 2008 fået silkesnoren efter tabt pokalfinale til Tottenham og senest tabt Champions League finale til Manchester United med Cristiano Ronaldo onsdag d. 21. maj 2008.\nArbejdsløse fodboldtrænere i europæisk topfodbold\nListen over emner til trænerposterne i Europas bedste klubber indeholder p.t. profiler som:\nJosé Mourinho (blev gået af Chelsea)\nMichael Laudrup (har selv sagt op i Getafe)\nAvram Grant (fyret af Chelsea)\nSven-Göran Ericsson (har stadig job i Manchester City, men ville sandsynligvis gerne snart have et andet)\nMichael Laudrup for dyr for Benfica\nDet var tilsyneladende for høje lønkrav fra Michael Laudrup, som gjorde udslaget.\nDe 2 millioner euro, som Laudrup ifølge den portugisiske journalist Tiago Piris på avisen Diario de Noticias har fået tilbudt af den tyrkiske storklub Galatasaray, kunne ikke matches af Benfica, som kun kunne tilbyde en årsløn på omkring 1,2 millioner euro.\nDet skulle ifølge Piris have skræmt Benfica forhandlerne, og Benfica sportsdirektør Rui Costa og hans kolleger fik derfor interesse for Flores.\nPubliceret: 24 May 2008, 08:24 PM af Sean Dahl med ingen kommentarer\nDen portugisiske regering sætter d. 2. juni 2008 et større anlægsprojekt i udbud. Det drejer sig om den portugisiske del af TGV jernebaneforbindelsen fra Lissabon til Madrid, hvor Portugal står for togstrækningen fra den portugisiske hovedstad til grænsen til Spanien.\nI alt påregnes der at skulle udføres arbejde for omkring 2,6 milliarder euro i Portugal svarende til næsten 20 milliarder kroner.\nTGV tog til Spanien\nPortugal har allerede TGV tog i drift i form af Alfa Pendular linjen, som forbinder Algarve med Lissabon og Nordportugal.\nDen nye forbindelse til Spanien skal gå via byen Poceirão og det er i første omgang strækningen fra den spanske grænse til Poceirão, som interesserede ingeniørvirksomheder skal afgive tilbud på.\nI november 2008 vil den resterende del af projektet fra Poceirão til Lissabon blive udbudt i licitation.\nUdbudsmaterialet er meget komplekst og vinderen af den første del af strækningen forventes først offentliggjort sent i 2009, skriver Hemscott.\nDe portugisiske virksomheder Brisa - Auto Estradas de Portugal SA, Sacyr Vallehermoso SA's (spansk-ejet) portugisiske selskab Somague og Mota Engil SGPS, SA forventes at byde på opgaven.\nRejsetiden fra Lissbon til Madrid forventes stort set at kunne halveres med det nye hurtigtog. Der er dog mange år til at borgerne på den Iberiske Halvø kommer til at opleve denne service. Tidsplanen siger foreløbigt indvielse i år 2018-2023.\nStore investeringer i Portugals infrastruktur\nDer er meget store beløb til rådighed fra såvel den portugisiske stat, EU og private investorer til et stort antal offentlige projekter i de kommende år i Portugal.\nUdover ovennævnte TGV togforbindelse til Spanien er linjen Porto-Vigo underforberedelse og bliver, hvis alt går efter planen, klar til indvielse i år 2013.\nDesuden er det store lufthavnsprojekt i Lissabon vedtaget og der skal sandsynligvis være TGV toglinje med direkte forbindelse til Spanien. Se artiklen den nye Lufthavn i Alcochete ved Lissabon.\nContainerhavnen i Lissabon skal også moderniseres og udbygges for et større beløb. Se artiklen om Novo Alcântara.\nEuronext børsen i Lissabon, hvor Brisa og Mota Engil indgår i det portugisiske PSI20 indeks.\nPortugal og hele Skandinavien i Melodi Grand Prix Finale\nDer er lagt op til skandinavisk invasion af Beograd d. 24. maj 2008.\nBåde Danmark, Norge, Sverige, Finland og Island er med i finalen i 2008 Melodi Grand Prix.\nPortugal kvalificerede sig også med sangen Senhora do Mar.\nListen over finaledeltagerne i Beograd ses herunder:\nSangene fra de enkelte deltagerlande fremføres i ovenstående rækkefølge.\nSe også artiklen: Melodi Grand Prix 2008 med video af Portugals, Sveriges, Norges og Danmarks bidrag.\nVinder af melodi Grand Prix 2008 blev Rusland. Se point fordelingen og slutresultatet her:\n1. Rusland 272 point\n2. Ukraine 230 point\n3. Grækenland 218 point\n4. Armenien 199 point\n5. Norge 182 point\n6. Serbien, 160 point\n7. Tyrkiet, 137 point\n8. Aserbadjan 132 point\n9. Israel 124 point\n10. Bosnien-Hercegovina 110 point\n11. Georgien 83 point\n12. Letland 83 point\n13. Portugal 69 point\n14. Island 64 point\n15. Danmark 60 point\n16. Albanien 55 point\n16. Spanien 55 point\n18. Sverige 47 point\n18. Frankrig 47 point\n20. Rumænien 45 point\n21. Kroatien 44 point\n22. Finland 35 point\n23. England 14 point\n23. Polen 14 point\n23. Tyskland 14 point\nSe også kommentarer i Berlingske Tidende til konkurrencen og pointgivningen ved MGP 2008.\nPubliceret: 23 May 2008, 09:29 AM af Sean Dahl med ingen kommentarer\nEr man på ferie i Algarve er et besøg på FIESA 2008 anbefalelsesværdigt ikke mindst for familier med børn.\nFestivallen Festival Internacional de Escultura em Areia - forkortet FIESA 2008 - er en årligt tilbagevendende begivenhed på Algarve.\nSe også: FIESA 2009 fra 22. maj\nSandslotte for viderekomne\nSelv habile amatører udi den ædle kunst at bygge sandslotte vil kunne imponeres af, hvad FIESA byder på.\nI 2007 var temaet Wonders of the World og i år er tema'et for FIESA 2008 Hollywood.\nTil 2007 FIESA festivallen blev der brugt omkring 30 tusind tons sand til skulpturerne. I 2008 skal der efter sigende bruges endnu mere.\nDet berømte event, som er blandt de største i verden inden for sandskulpturer, finder sted i Pêra på Algarve fra d. 22. maj til d. 22. oktober 2008.\nPêra er en lille by få kilometer vest for ferieområdet ved byen Albufeira. Skulptuerne breder sig ud over et område på 15.000 kvadratmeter. I 2007 skulle der 40 kunstnere til at opføre skulpturerne.\nMere information kan findes på www.fiesa.org .\nHer er en YouTube video fra FIESA 2007:\nOg herunder en video fra FIESA 2008 (opdateret 27. juli 2008):\nDen portugisiske liga sæson er overstået og inden Euro 2008 går igang i Østrig og Schweiz er fodboldklubben Benfica taget til Kap Verde og derefter til Angola for at spille træningskamp mod et udvalgt hold på øen Sal i Kap Verde og mod Angolas landshold.\nI den indleden kamp på touren i Kap Verde vandt Benfica 0-2.\nAngola er i øjeblikket nummer 65 på FIFA verdensranglisten og nummer 11 på det afrikanske kontinent.\nEn del af Angolas bedste fodboldspillere er til dagligt på arbejde i Portugal. Landsholdet udtaget til træningskampen mod Benfica omfatter spillerne:\nLama, Yamba Asha, Chara, Santana, Job og Jamuana (Petro de Luanda - Angola)\nLocó, Love, Elisio, Joazinho, Ze Augusto og Tony (1º de Agosto - Angola)\nNuno (ASA - Angola)\nAmaro (Benfica de Luanda - Angola)\nEdson Nobre and Dedé (Paços de Ferreira - Portugal)\nZe Kalanga and Mateus (Boavista - Portugal).\nMachado (Anadia Fc - Portugal )\nKali (FC Sion, Switzerland)\nMendonça (Estrela da Amadora - Portugal)\nDiangi (Omniword, Holland)\nDjalma Campos (Maritimo - Portugal)\nAngola er en tidligere portugisisk koloni. Landet ligger på Afrikas sydlige vestkyst og grænser op til landene Namibia, Congo og Zambia.\nBenficas deltagere på turen omfatter mange af Benficas stamspillerne, herunder blandt andet:\nMålmænd: Butt og Moreira\nForsvar: Pedro Correia, Edcarlos, Nelson, Léo og Sepsi\nMidtbane: Fellipe Bastos, Binya, Maxi Pereira, Nuno Assis, Di María, Freddy Adu, Rodriguez og Fábio Coentrão.\nAngreb: Yu Dabao, Cardozo, Mantorras og Makukula\nSportsdirektør Rui Costa er blevet hjemme i Portugal for blandt andet at forhandle med nye træneremner (herunder Michael Laudrup), men præsidenten for Benfica Luís Filipe Vieira samt naturligvis den nuværende træner (tidligere assisterende træner) Fernando Albino de Sousa Chalana rejser med holdet.\nKampen mod Angolas landshold spilles onsdag d. 21. maj 2008 klokken 15.30 lokal tid.\nSe relaterede artikler om (klik for mere information):\nPubliceret: 20 May 2008, 11:18 PM af Sean Dahl med ingen kommentarer\nEmner: Portugal, Kap Verde, Angola, fodbold, Benfica, Portugals kolonier\nPubliceret: 20 May 2008, 01:34 AM af Sean Dahl med ingen kommentarer\nLavere samlet vækst i 2008, men turisterne bruger flere penge i Portugal\nDer er godt nyt til Portugals turistindustri, hvor mange virksomheder dog sikkert allerede har haft en fornemmelse af at turisternes pengepung i de sidste par år har haft lettere ved at åbne sig.\nPortugals statistiske institut INE har d. 19. maj 2008 udsendt pressemeddelelse og statistik, som fortæller at turisterne i Portugal bruger flere og flere penge.\nDer er observeret følgende vækstrater i turisternes forbrug i Portugal:\n2004: 6,9% (fodbold EM blev afholdt i Portugal)\nVækst-tallene omfatter turisternes forbrug af hoteller, ferieudlejning, restaurantbesøg, transport af turister, omsætning indenfor kultur m.v.\nVækstraterne (anslået) for 2006 og 2007 er imponerende, og ser man på værdiskabelsen, dvs. den del af turisme-omsæningen, som er fortjeneste til Portugals turistrelaterede virksomheder er der også positive toner.\nVærditilvæksten fra turisterne i Portugal udviser følgende nominelle vækstrater:\nHvis alle brancher havde den slags fremdrift ville Portugal om få år være et rigt land.\nDe flotte tal er dog ikke opstået af sig selv. Den portugisiske regering har i årevis pumpet milliarder af euro ind i udviklingen af forholdene for turister i Portugal herunder i landets infrastruktur.\nEt andet forhold, som spiller ind er at Europa og USA, hvor de fleste af Portugals turister kommer fra, har oplevet høj vækst.\nDet bliver spændende at se om Portugal, som fortsat er et billigt land at holde ferie i, kan formå at fastholde udviklingen også i lidt mere ugunstige tider, som via kreditkrise m.v. synes at være på vej ikke blot til USA, men også til Europa.\nPortugals regering nedsætter forventningerne til væksten i Portugal i 2008\nEt par dage før de gode tal for Portugals turistindustri blev offentliggjort, var der mindre positive toner fra Portugals finansminister Teixeira dos Santos.\nDen samlede reale vækst i Portugals økonomi for 2008 (herunder, men ikke kun turisterhvervet) forventes nu at blive på 1,5% mod de tidligere forventede 2,2%.\nDe justerede forventerning fra finansministeriet i Portugal skyldes de sorte skyer, som er trukket over verdensøkonomien.\nSpanske ejendomspriser under pres\nUdviklingen i udlandet har haft indvirkning på Portugals eksport i første kvartal 2008. Specielt eksporten til Spanien, som er ét af Portugals største eksportmarkeder, lider under den begyndende økonomiske krise som Spanien synes at stå over for.\nEjendomspriser i Spanien er mange steder begyndt at falde, og landet har i første kvartal 2008 oplevet den laveste vækst i 15 år.\nSamtidig har stigende priser i 2008 på blandt andet brændstof og visse dagligvarer i Portugal holdt udviklingen i portugisernes forbrug i ro.\nArbejdsløsheden i Portugal marts 2008\nInflationen i Portugal marts 2008\nAngola nu blandt Portugals største eksportmarkeder\nPubliceret: 20 May 2008, 12:48 AM af Sean Dahl med ingen kommentarer\nEmner: Portugal, Erhvervsliv i Portugal, Spanien, statistik


Lukas 12:20 Men Gud sagde til ham: Du Daare! i denne Nat kræves din Sjæl af dig; men hvem skal det høre til, som du har beredt?\nDerpaa sagde Moses til Aron: »Sig til hele Israeliternes Menighed: Træd frem for HERRENS Aasyn, thi han har hørt eders Knurren!«…\nSaa stiftede en af hans Mænd, Zimri, der var Fører for den ene Halvdel af Stridsvognene, en Sammensværgelse imod ham; og engang, da han i Tirza var beruset ved et Drikkelag i sin Paladsøverste Arzas Hus,…\nThi han har ingen Hjælp af sin Rigdom, trods sine Skatte reddes han ikke;…\nMen før deres Attraa var stillet, mens Maden var i deres Mund,\nSamme Dag gav Kong Ahasverus Dronning Ester Hamans, Jødernes Fjendes, Hus. Og Mordokaj fik Foretræde hos Kongen, thi Ester havde fortalt, hvad han havde været for hende.…\nthi intet tager han med i Døden, hans Herlighed følger ham ikke.…\ngaar Rigdommen tabt ved et Uheld, og han har avlet en Søn, saa bliver der intet til ham.…\nLukas 12:20 Interlinear • Lukas 12:20 Flersprogede • Lucas 12:20 Spansk • Luc 12:20 Franske • Lukas 12:20 Tysk • Lukas 12:20 Kinesisk • Luke 12:20 Engelsk • Bible Apps • Bible Hub\n…19og jeg vil sige til min Sjæl: Sjæl! du har mange gode Ting liggende for mange Aar; slaa dig til Ro, spis, drik, vær lystig! 20Men Gud sagde til ham: Du Daare! i denne Nat kræves din Sjæl af dig; men hvem skal det høre til, som du har beredt? 21Saaledes er det med den, som samler sig Skatte og ikke er rig i Gud.«


Aktiemarkederne i store fald: »Det er et realitetstjek« - FINANS\n12.06.2020 kl. 06:45\nDe globale aktiemarkeder er efter flere ugers optur kastet ud i kraftige fald. Torsdag smed investorerne alt, hvad der havde med risiko at gøre, og kursfaldene ser ud til at fortsætte fredag.\nDet er især frygten for en ny corona-smittebølge og dystre økonomiske udsigter, som igen skaber uro på de finansielle markeder.\nI USA faldt Dow Jones-indekset torsdag med 6,9 pct. - det største fald i tre måneder. S&P-indekset og Dow Jones smed begge over 5 pct. I Asien dykker børserne fredag morgen også kraftigt.\nIfølge analysechef i finanskoncernen ING, Robert Carnell, er der tale om »et realitetstjek« for aktiemarkederne, som i længere tid har trodset de mange dårlige nyheder i verdensøkonomien.\n»Aktierne falder sandsynligvis, fordi de er steget for meget. Enkelte investorer har brændt fingrene, mens andre vil se dette som en købsmulighed,« skriver Robert Carnell i en analyse, ifølge Dagens Næringsliv.\nOgså Christian Lie, chefstrateg i Danske Bank, mener, at virkelighedens realiteter nu er gået op for investorerne.\n»Markederne har været præget af en overdreven optimisme, og opsummeringen fra USA's centralbank forstyrrer det glansbillede, som mange investorer har været præget af,« siger han til E24.\nOnsdag tegnede den amerikanske centralbank, Federal Reserve, et dystert billede af USA's økonomi. Der er udsigt til nulrente, så langt øjet rækker - frem til mindst udgangen af 2022 - og den opdaterede økonomiske prognose fra centralbanken lød på en minusvækst i 2020 på 6,5 pct. og en arbejdsløshed på 9,3 pct. ved årets udgang.\nCentralbankens formand, Jerome Powell, efterlyste samtidig yderligere økonomisk hjælp fra politikerne i USA, som ellers har vedtaget tre hjælpepakker til samlet 3.300 mia. dollars.\nUdover frygten for en recession i verdens største økonomi vækker det også bekymring, at corona-smittetallene i USA igen er begyndt at stige. Det gælder i flere af de delstater, som har fjernet corona-restriktioner.\n»Det kan tyde på, at det var for tidligt at genåbne,« skriver Robert Carnell i sin analyse.\nAntallet af bekræftede coronasmittede i USA har passeret to millioner og cirka 115.000 dødsfald. Men selv hvis en ny coronabølge er under opsejling, er det udelukket at lukke USA ned igen.\n»Vi kan ikke nedlukke økonomien igen,« understreger USA's finansminister, Steven Mnuchin, over for CNBC.\n09.06.20 Podcast: Vil fakta snart lukke aktiefesten i USA?


SoilDiag - En bioindikatorplanter-app - Bioindikatorplanter.dk\nBaggrundsviden, Ikke-kategoriseret, Parametre, Registreringer\nFor ca. et halvt år siden blev app’en SoilDiag (Soil Diagnose) tilgængelig.\nDen er resultat af samarbejdet mellem Gérard Ducerf (forfatter til L’encyclopédie des plantes-bioindicatrices) og Ver de terre productions.\nDen kan downloades her (apple) og her (android))\nSoildiag – Hvorfor ?\nSoildiag giver dig mulighed for at identificere dine planter ved hjælp af billedgenkendelse, lidt som “Plantnet”-appen, men vigtigst, den giver dig mulighed for at diagnosticere din jord på baggrund af de bioindikatorplanter (de spontane vildtvoksende planter, også kaldte ukrudt) som findes der.\nApp’en udarbejder en detaljeret rapport, der angiver din jords pH, dens biologiske aktivitet, mængde og art af organisk materiale, m.fl.\nAppen er baseret på Gérard Ducerfs arbejde med planter som bioindikator og giver dig mulighed for at følge udviklingen i dine plots (parceller/bede) og organisere dine diagnoser i kronologisk rækkefølge (jo flere diagnoser ved samme parcelle, jo bedre fornemmelse for hvordan din jord har det, og hvordan du påvirker dens frugtbarhed).\nUdover at være et godt værktøj til landmænd, landbrugsteknikere, agronomer eller simpelthen nysgerrige, har Soildiag et uddannelsesmæssigt kald og tilbyder dig et detaljeret ark på engelsk for hver af de 30.000 anviste planter.\nEt minus ved app’en er at den går udefra at du ved hvordan du laver en registrering.\nI Frankrig, i de kredse hvor man arbejder henimod en højre jordfrugtbarhed, er bioindikatorplanter en metode som er flittigt brugt og derfor har app’en “sparet” på metodebeskrivelsen.\nDu kan læse om den grundlæggende metode her.\nFordelen med app’en er at du overfører data direkte til din mobil ( art og fordeling af de registrerede planter) og den regner selv ud hvilke parametre og i hvilken grad betegner din jords tilstand (“Report”).\nDu slipper for selv at udfylde registreringsarken.\nDownloades på engelsk\nApp-en kan downloades på engelsk. Planternes navn findes dog kun på fransk og latin. Problemet er dog ikke så stor, idet du alligevel skal finde frem til det latinske (botaniske) navn på planten for at være sikker på at du har fat i den rigtige plant (læs mere om hvorfor her).\nDen anden app som jeg henviser til er “PlantNet” . Den findes nu med danske plantenavne\nApp’en kontra registreringsarken ?\nApp’en er langt nemmere at bruge idet du behøver kun din smartphone for at nå frem til en “soildiagnose”. Du behøver heller ikke at slå op i arbejdshæftet.\nApp.en har dog de mangler, at den ikke opererer med ligeså mange parametre og derfor kræver den at man har dannet sig et overblik over den enkelte parameters betydning for jordfrugtbarheden.\nDerfor vil jeg stadig anbefale at man investere noget tid i at lave et par registreringer på den “gammeldags” måde med registreringsarken og arbejdshæftet. Læs mere om den her\nListen over parametrene i app’en\n(Det vil glæde mig hvis du vil skrive en kommentar om din oplevelse)\nListe over registreringerne\nDe registrerede planter og deres indbyrdes mængdeforhold\nRedegørelse, planternes samlede indikatorværdier om jordens tilstand (udsnit)


Alder: 27 år-gammel Lektiehjælp i Frederiksberg (2000) med 2 års erfaring og et aktuelt uddrag af sin private straffeattest: Mads W\nLektiehjælp — 2000 Frederiksberg, Frederiksberg\n- Jeg tilbyder gerne de første 2 timers privat-undervisning/lektiehjælp gratis.\n- Jeg har givet privat lektiehjælp i matematik på 9. klasses niveau gennem en periode på 6 måneder.\n- Jeg har 1,5 års erfaring som fastansat lærervikar på Birkerød skole, hvor jeg primært underviste i dansk, engelsk, matematik og historie på alle klassetrin.\n- Jeg har en afsluttet bachelor i Politik & Administration fra Roskilde Universitet med et 12-tal, og jeg ønsker nu at spare op til at starte min egen virksomhed.\n- Jeg har også vidtgående erfaring som pædagogmedhjælper, og jeg er meget pædagogisk og tålmodig i min undervisning.\nHistorie, Naturfag / Naturvidenskab, Engelsk, Matematik


Slush ice maskine,leje fra 375,- slush ice udlejning i nordjyland , østjylland forfriskende slushice\nSlushice maskine, Leje fra 375,-\nSlush ice i Nordjylland, Østjylland\nBillig slush ice maskine leje\nHoppeborgen.dk er altid online!\nUdlejning af store og små Slush ice maskiner.\nSalg slush ice maskiner\nBillig leje! Book her\nSlush ice maskine leje, fra 375,- inc. rengøring\nVi har mange forskellige typer slushice maskiner\nBla. Ghz, skoop og Giace slush ice maskiner. (også reservedele)\nLej store 3 kammers slush-ice maskiner eller\nstore og små 2 kammers slushice maskiner.\nVi er flexible med afhentnings og afleverings tidspunkter\nLav slush icebar med eks. Frozen margarita og server forfriskende kolde drinks.\nVi har alle de kendte smage / slushice koncentrat\nBetjening af slushicemaskinerne.\nTjek at tankene sidder rigtigt og er fastlåst af tapperne forneden.Påfyld slushice koncentrat og vand. '\nTænd for maskinen tænd for snelene og set knapperne på frostsymbolet *\nSå er der slushice ca 1,5 time efter du ha sat maskinen igang (afhængig af maskinens størrelse)\nRengøring af slush ice maskinerne\nSkyld slush ice maskinen godt igennem med varmt vand efter brug (ca 30-40 grader)\nVi sørger for resten af rengøringen\nStort udvalg af kvalitets slushice maskiner til billige priser\nLej evt. vores salgsvogn / salgstrailer / Pølsevogn / Køletrailer\nSalgd vognen er bla. indrettet med slush ice- softice- popcorn og kaffemaskine.\nSlush ice saft i mange farver og smage\nPopulært til enhver lejlighed!\nSlush ice til diverse fester, arrangementer og events.\nUdlejning af slushice maskiner til både private,\nforeninger, gymnasier, institutioner\nog mange andre typer forretninger / virksomheder.\nLeje af Proffesionel Slush ice maskine.\nBestil her ved din lokale festleverandør\nLille slush ice maskine 2 kamre Kr. 375 pr. dag + væske, krus og sugeskeer\nSlushice maskine leje uden køb af væske 750 kr. pr. dag\nSlushice maskinen afhentes i Assens ved Mariagerfjord\nSlush-Ice væske - koncentrat i flere farver og smagsvarianter\n50 kr. pr. liter det giver 6 liter Slush Ice.\nhusk også også sugeskeer og krus\nBørn elsker slushice og slush ice drinks er et hit til de voksne.\nFør aflevering af Slush ice maskinen\nskal den skylles godt igennem med varmt vand (35 -45 grader)\nOpskrifter på Slush ice med spiritus\nIndhold: 1,5 Liter Blue Ice Koncentrat, 7 liter vand, 1½ liter vodka\nHindbær & Jægermeister\nIndhold: 1,5 Liter Hindbær Koncentrat, 7 liter vand, 1½ liter jægermeister\nSlush Ice Brandbil Med Udrykning\nHindbær, Vodka & Jægermeister\nIndhold: 1,5 Liter Hindbær Koncentrat, 6 liter vand, 1 liter jægermeister, 1 liter vodka\nIndhold: 1,5 Liter Cola Koncentrat, 7 liter vand, 1½ liter rom\nIndhold: 1,5 Liter Filur Koncentrat, 7 liter vand, 1½ liter vodka\nSlush ice maskinen\nMaskiner til fremstilling af frosne drikkevarer blev opfundet af Omar Knedlik i slutningen af 1950'erne. Idéen om en slush ice / isdrik kom, da Knedliks sodavandskilde bryd ned og tvang ham til at sætte sin sodavand i en fryser for at blive kølig, hvilket fik dem til at blive son slush ice.\nHvad er Slush ice\nDer findes en række forskellige slags slush ice drikke:\nFrosne, ucarbonerede drikkevarer fremstilles ved frysning af en ikke-kulsyreholdig juice eller anden væske.\nMaskiner til fremstilling af disse kræver ikke et trykkammer, og som følge heraf er de meget billigere og lettere at vedligeholde. Der er variationer, herunder frosne kulsyreholdige drikkevarer, der er typegodkendt af Slurpee eller ICEE, der fremstilles ved frysning af en kulsyreholdig drikke. Maskiner til fremstilling af disse er komplicerede og dyre, og kræver især en kuldioxidforsyning. De gør en meget fin og "tør" slush.\nDer er også frosne kaffedrikke og frosne alkoholholdige drikkevarer samt flere konventionelle slush drinks.\nknust is i vand er standarden for frysepunktet for vand, 0 ° C (32 ° F). Is fremstillet af vand kan være 0 ° C, eller en meget lavere temperatur. Omrøringen af maskinerne er delvist for at holde vandet fra at nedfryse til fast form. Nogle af drikkevarer har tilsætningsstoffer til at muliggøre frysetemperaturen lavere, så drikken kan være meget koldere end en vand is drink.\nSlush ice er lavet af en blanding af sukker og vand. For at forhindre, at blandingen fryses fast, skal der være mellem 12% - 22% sukker i opløsningen. Sukkeret fungerer som frostvæske i opløsningen. Slush ice maskinen rører eller roterer blandingen med konstant hastighed, så sukker og vandmolekyler bindes sammen, før vandet får en chance for at fryse. På den måde dannes en blød, våd slurryblanding.\nEr ofte en god ide sammen med fadøl, hoppeborg og partytelt!\nVi foreslår sammen med, som andre også har lejet til deres fest:\nLej softice maskine!\nLej popcorn maskine!\nLej Salgsbod / Salgsvogn!\nHoppeborgen.dk - SOM i/s Danmark. Bedst til\nFestudstyr, musik og underholdning.\nSalg, Leje og Udlejning, ice- og fødevarermaskiner\nUdlejning og salg fra Assens ved Mariager nær Randers og Hobro altså mellem Aarhus og Ålborg\nLejer overtager ansvar og risiko for det lejede udstyr fra det øjeblik transport fra Hoppeborgens butik/lager påbegyndes og indtil det lejede er afleveret.\nTlf.: 29880666 - 21 80 40 60


Børnehuset Troldemosen og Lundø | Byggeplads.dk\nI den nye tilbygning er der daginstitution. De lyse farver har fået selskab af varme træelementer.\nByggearbejdet og renoveringen er udført af HHM A/S som hovedentreprise.\nIndgangen til Troldemosen er overdækket med bærende søjler. Tilbygningen er opført i betonelementer leveret af Contiga Tinglev A/S.\nRenovering og nybyggeri samler en række dag- og aktivitetstilbud til handicappede under navnet Børnehuset Troldemosen og Lundø\nBank-Mikkelsens Vej 23\ndecember 2017 - april 2019\nGammelmosehus fra 1892 har fået ny nabo. Eller det er nok mere en ”roommate”. For tilbygningen ved siden af den gamle bygning danner tilsammen en række botilbud til handicappede, døgnpladser til børn og dag- og aktivitetstilbud.\nDet nye samlede børnehus består af en ny vinkelbygning i to etager – Børnehuset Troldemosen og Lundø – samt en renoveret bygning, Slottet, i to etager og en sidebygning i tre etager og kælder. De to eksisterende bygninger er nu forbundet af en ny mellembygning.\nDet er hovedbygningen af Gammelmosehus, der i daglig tale kaldes for Slottet. Med den nye tilbygning fremstår stedet som en firlænget gård.\nDet er Gentofte Kommune, der har udviklet området ved Bank-Mikkelsens Vej. Her har man valgt både at renovere den eksisterende hovedbygning af Gammelmosehus samt at tilføje en nybygning, så det samlet hedder Børnehuset Troldemosen og Lundø. Trods et fælles navn, så fornægter historien sig ikke med forskellige arkitektonisk identiteter. Hovedbygningen fra 1892 er i to etager med saddeltag og pagodetag på side-risalitterne – altså de fremskudte facadepartier. Murværket er hvidmalet. Bygningen er opført i historicistisk stil med rundbuede vinduer og tagudhæng med synlige spær. En skærende kontrast til den nye tilbygning, der dog er hvidpudset og er bygget sammen med Sidebygningen (en af Gammelmosehus’ tre bygninger), så bygningerne sammen danner et fælles gårdanlæg, og omslutter og inddrager den historiske bygning, så historien respekteres og indgår i symbiose med det moderne børnehus.\nTegnestuen Vandkunsten ApS har været totalrådgiver på helhedsplanen i samarbejde med Wissenberg A/S Rådgivende Ingeniører og Pk3 Landskabsarkitekter og varetager ligeledes projekteringsopgaverne. Byggearbejdet er udført af HHM A/S som hovedentreprise.\n– Vi har deltaget i projekteringsmøder lige fra start af, for at vi fælles kunne finde de løsninger, der var bedst for projektet ud fra den økonomi, der var til rådighed, fortæller Lina Jensen, projektchef i HHM.\nI forbindelse med renoveringen af Slottet (hovedbygningen), dukkede der et par overraskelser op undervejs. Bl.a. var skotrenden utæt, og det havde givet råd i bjælker og spær, der måtte erstattes af nye.\n– Det er jo en gammel bygning, så der var helt klart nogle hensyn og udfordringer i forhold til den nye tilbygning, siger Lina Jensen.\nOgså den varme sommer sidste år gav nye udfordringer.\n– Ofte er det regnen, der kan være en udfordring, men med den varme sommer, blev byggepladsen meget tør, så vi måtte vande pladsen to gange dagligt for ikke at få hvirvlet for meget støv med rundt, fortæller Lina Jensen.\nSelve renoveringen var forbeholdt det indvendige. Facade, vinduer og tag står, som det hele tiden har stået. Rumfordelingen er ændret lidt, der er bygget en lift i sidebygningen, døre er skiftet, der er nye gulve, og der er blevet pudset og malet samt helt nye el- og ventilationsanlæg.\nMed fokus på det indvendige i renoveringen, betyder det også, at de forskellige bygninger har forskellig arkitektonisk identitet med både teglskaller og saddeltag som særidentitet og gamle, sprossede vinduer i Slottet mod nye store specialdesignede vinduespartier med siddenicher i tilbygningen. Her med trærammer og zinkkassetter og tagpap på taget.


Hvis du har en større virksomhed, så bør du se på, om du kan gøre din ledelsesstyring bedre. Flere og flere af de større virksomheder vælger at få konsulenter til at yde performance management for dem, så der bliver styr på deres ledelsesstruktur og dermed få ansatte og virksomheden som helhed til at yde sit optimale.\nDer findes flere forskellige systemer til at yde performance management, og med denne form for ledelsesdisciplin, kan man effektivisere og få det optimale ud af sin virksomhed og det vil sige, at virksomheden opnår den bedste ydelse og får den bedst mulige omsætning.\nPerformance management er dog ikke kun en form for ledelsesstyring, der kan benyttes af de større virksomheder, det kan nemlig også bruges af virksomheder til at styre udviklingen af et eller flere bestemte produkter eller produktserier, så man sikrer sig, at produktet bliver udviklet på den bedst mulige måde. Når en vare eller en service skal udvikles, sigter man efter at opnå det bedst mulige resultat, så ens kunder bliver tilfredse, og med metoderne og systemet inden for PM kan man opnå dette.\nDette er bestemt ikke alt, der er at vide om PM, da der er mange aktiviteter inden for emnet, hvor mange af dem måske er interessante for én virksomhed, måske ikke er relevante for en anden.\nTags: management, mange, perform, performance, performance management\nMin dreng er blevet helt fjollet med solfilmBingospil online lærte mig at have det sjovt på nettet


Handelsbetingelser for flamingoskærings produkter hos ISOCUT Handelsbetingelser for flamingoskærings produkter hos ISOCUT\nHandelsbetingelser for køb af varer hos Aquatex aps. Læs dem venligst omhyggeligt. Vi bestræber os på at give dig sikkerhed, når du køber hos os, så du får en god oplevelse.\nAquatex er et gammelt handels- og servicefirma med mange kunder i industrien, byggebranchen, vandværkssektoren, søfarten mm. hovedsageligt i Danmark, Norge og Sverige.\nDet er din garanti for, at Aquatex kan levere varen og også eksisterer i fremtiden.\nSe også Aquatex' hovedhjemmeside på www.aquatex.dk samt www.isocut.eu.\nHos Aquatex aps kan du betale med følgende betalingsmidler:\n– Netto 15 dage (Kun B2B kunder)\nBetalingen for varerne trækkes først, når varerne sendes fra Aquatex. Der kan aldrig trækkes et større beløb, end det du har godkendt ved købet.\nDer betales ikke kortgebyr hos Aquatex aps.\nAftaleforhold med Aquatex aps indgåes på dansk.\nBetalingsbetingelser for firmaer ved køb på faktura: 14 dage netto efter faktura dag.\nLeveringstiden er 1 hverdag. Vi afsender varen samme dag for bestillinger afgivet inden kl. 15.00. Hvis det skal med fragtmand, skal bestillingen afgives inden kl. 12.00.\nHvis der mod forventning skulle opstå skader under forsendelsen af dine varer eller, hvis du ved modtagelsen opdager, at en vare er behæftet med fejl, beder vi dig hurtigst muligt kontakte os på e-mail: [email protected] eller telefon +45 70 260 400, for at få afklaret dit problem.\nSom forbruger har man 2 års reklamationsret, hvilket betyder at du enten kan få varen repareret, ombyttet, pengene tilbage eller afslag i prisen, afhængig af den konkrete situation, såfremt varen ikke er fejlbehæftet.\nNår du returnere varen bedes du vedligge følgende:\n– Beskrivelse af varen\n– Din kvittering med navn, adresse og eventuelt bankoplysninger som varens værdi kan henføres til.\n– Sende varen retur til Aquatex aps, Damsbovej 19 B, DK-5492 Vissenbjerg, Danmark.\n– Aflevere varen hos Aquatex aps, Damsbovej 19 B, 5492 Vissenbjerg, Danmark.\nHos Aquatex lægger vi meget vægt på, at betalingssikkerheden for vores kunder er betryggende, så du kan føle dig helt sikker, når du handler. Derfor anvender vi de sikreste og bedste betalingsteknologier, der er på markedet.\nHos Aquatex benytter vi os af "sessionscookies" til at styre, hvad der bliver lagt i indkøbskurven, mens du navigerer dig rundt på hjemmesiden. "Sessioncookies" gemmes ikke på din PC, men forsvinder når du lukker din PC eller webbrowser. Log-statistik bruges til at opsamle infomation for at give et statistisk billede af antallet af besøgende, hvor de kommer fra og hvordan de bevæger sig rundt i shoppen. Dette er med til at give os et billede af hvilke varer vore kunder syntes bedst om. Log-statistikken anvendes kun internt med det formål at optimere sortimentet, shoppen og dens funktionaliteter.\nNår du bestiller på netshop.aquatex.dk opsamles navn, adresse, telefon og e-mail for at vi kan ekspedere din ordre. Vi gemmer dine oplysninger i vores kundecenter. Derved undgår du at indtaste dine oplysninger næste gang, du handler hos os. Aquatex er ansvarlig for disse oplysninger og de opbevares i 5 år i henhold til bogføringslovens regler om opbevaring af regnskabsmateriele. Vi opbevarer og transmitterer ikke kundeoplysninger krypteret. Som registreret har du altid mulighed for at få indsigt og gøre indsigelser mod en registrering i forhold til reglerne i persondataloven. Alle vores kundeoplysninger og e-mail oplysninger, herunder oplysninger om alle vores nyhedsbrevs abonnenter, vil blive opbevaret sikkert og ikke videregivet eller solgt til 3. person.\nDer tages forbehold for udsolgte varer, trykfejl og stavefejl samt leveranceændringer fra vore leverandører som Aquatex ikke kan kontrollere.\nDisse almindelige salgs- og leveringsbetingelser gælder for alle leverancer af produkter og/eller serviceydelser fra Aquatex. Leveringsbetingelserne er gensidigt bindende for Aquatex og Køber, med mindre andet er udtrykkeligt aftalt. Aquatex er ikke bundet af vilkår fremsat af Køber, som afviger fra Leveringsbetingelserne, medmindre sådanne vilkår er aftalt skriftligt mellem Aquatex og Køber.\nAfgivne ordrer er først forpligtende for Aquatex , når Køber har modtaget Aquatex' skriftlige, herunder elektroniske ordrebekræftelse.\nPriser fremgår af Aquatex' til enhver tid gældende prisliste eller af fremsendt ordrebekræftelse.\nSåfremt Aquatex ikke leverer til aftalt tid, kan Køber skriftligt kræve levering og fastsætte en endelig og rimelig frist herfor. I tilfælde af væsentlig forsinkelse er Køber berettiget til at hæve købet. Hvis der er aftalt successiv levering, er Køber dog alene berettiget til at hæve den forsinkede delleverance.\nAquatex er kun ansvarlig for mangler, der skyldes fejl i materialer eller udførelse, og ikke for mangler, der kan henføres til forkert behandling, installation, anvendelse eller opbevaring. Det er således en betingelse for Aquatex' ansvar, at Køber eller bruger har anvendt det leverede på forskriftsmæssig og forsvarlig måde samt ifølge Aaquatex' eventuelle anvisninger. Køber og bruger henvises til at følge brugsvejledninger, kataloger og brochurer, der er leveret med produktet, eller til selv at indhente de fornødne oplysninger om anvendelsesområdet samt korrekt anvendelsesmåde og løbende servicering af produktet.\nKøber bærer selv risikoen for, at Aquatex' leverance er egnet til formål, der er særligt gældende for Køber. Viser det sig, at produktet er behæftet med mangler, har Aquatex ret til at foretage afhjælpning eller omlevering efter eget valg.\nAquatex er ikke ansvarlig for skader forvoldt af et produkt på fast ejendom eller løsøre, som indtræder, mens produktet er i Købers besiddelse. Aquatex er heller ikke ansvarlig for skader på produkter, der er fremstillet af Køber, eller på produkter, hvori produkter fremstillet af Køber indgår. I den udstrækning Aquatex måtte blive pålagt produktansvar over for tredjemand for sådanne skader, er Køber forpligtet til at holde Aquatex skadesløs. Køber er endvidere forpligtet til at lade sig medsagsøge ved den domstol eller voldgiftsret, som behandler krav rejst mod Aquatex på grundlag af en sådan skade.\nAquatex er under ingen omstændigheder ansvarlig for drifts-, tids-, avance- eller andre indirekte tab hos Køber eller Købers kunder eller andre brugere af Aquatex' produkter. Køber kan ikke kræve erstatning til dækning af de omkostninger, der måtte være ved nedtagelse og genmontering af de genstande eller installationer, hvori produktet måtte være blevet brugt.\nKrav vedrørende mangler, forsinkelse, produktansvar eller andre krav om erstatning skal fremsættes skriftligt til Aquatex uden ugrundet ophold.\nDu har som B2B-kunde 12 måneders reklamationsret fra fakturadato. Har du som forhandler af produktet købt ind til lager, gælder datoen på din salgsfaktura til din kunde.\nReklamationsretten dækker ikke fejl opstået som følge af:\n-ukorrekt behandling af produkterne\n-voldsom håndtering af maskiner\n-anvendelse af ikke godkendte indsatsværktøjer\n-beskadigelser gennem udefra kommende påvirkninger\n-fremmedlegemer i maskinen som f.eks. (men ikke begrænset til) vand, støv, jord mv.\n-ændringer i maskinens konstruktion\n-brug af uoriginale tilbehørs- og reservedele\nReklamationsreparationer afvises, hvis maskinen har været helt eller delvist adskilt eller er parallelimporteret.\nI tilfælde af, at levering, rettidig levering eller mangelfri levering, hindres eller forsinkes af begivenheder uden for Aquatex' kontrol, herunder, men ikke begrænset til, arbejdskonflikt, driftsforstyrrelser, transportvanskeligheder eller anden tredjemands svigt eller lignende, kan Aquatex ansvarsfrit udskyde levering eller helt eller delvist annullere ordren efter eget valg ved meddelelse til Køber hurtigst muligt.\nEnhver tvist, der måtte opstå mellem parterne skal afgøres ved voldgift, medmindre Aquatex bestemmer, at tvisten skal afgøres ved de danske domstole.


Nyt album fra Arch/Matheos; "Winter Ethereal"\nNyt album fra Arch/Matheos; “Winter Ethereal”\n16. maj 2019 Af Martin Thaning Petersen\nFates Warning-legenderne John Arch og Jim Matheos tilbage med deres andet album i duoprojektet, kaldet Arch/Matheos. Den stemningsfulde energiske debut “Sympathetic Resonance” var ganske vellykket, og blev modtaget med kyshånd af Fates Warning fans. “Winter Ethereal” er titlen på det nye udspil, som havde release 10. maj via Metal Blade Records.\nOh yes, Jim N´ John are back!\n“Vermilion Moons” er første nummer på den længe ventede A/M-skive! Ingen intro – bare direkte på med en retningsbestemt rytmeguitar i højre side af stereobilledet, og dernæst blødes der op med de klassiske Matheos-akkordbrydninger hvilket skaber bred klang, lige før magiske Arch vælter følelser ud af halsen. Der bliver vredet godt i én af rytmeguitarerne, med skarp opdelt højre/venstre i to guitarer, kan man tydeligt høre, at den ene kører med stram lyd og den anden med loose og bendet toner.\nDer er ikke slået fliger af melodikvaliteten siden sidst, og jeg tror slet ikke at John Arch vil, og kan synge, hvis der ikke er udtryksfulde og iørefaldende melodilinjer i leadstemmen. Der er konstant en god historie i akkorder og vokal. Og ja, der er meget vokal i Arch-musik, og måske også lidt for hysterisk for nogle lyttere. Men denne gang er det dog lidt mere afdæmpet, end eksempelvis på hans solo-EP ”A Twist Of Fate” fra 2003, hvor det godt kunne blive lidt vildmands-vokal-etude-agtigt i vokalen.\nAndet nummer “Wanderlust” har mere teatralskhed i sig, og er lidt mindre cathy-ness i melodilinjerne. Nummeret er ikke nær så flot lavet som første nummer, men der er et godt drive, og gode overraskelser i akkordsammensætninger, som ikke går øret forbi. Vi får et c-stykke båret af typisk nervøse metalakkorder med kløfter af pauser i mellem, hvor man hører blide guitar klange i stereobilledets midtpunkt. Det er stilbevidst, og godt fulgt op på den forrige skives fantastiske stemninger.\n”Solitary Man” er tredje nummer, og det er, imponerende nok, helt anderledes end de forgående to. Der er liiige nogle irriterende trommer, som med stemte tammer skal lave en ”trommemelodi”. Det er dog lidt kitschet synes jeg, men det er også det eneste som ikke fungerer. Det er et ret komplekst nummer i alle dets lag af flerstemmighed i vokal, toner i strengeinstrumenterne og fills i trommerne. Der bliver ikke reduceret i materiale mod slut, og det ender så abrupt, at man helt automatisk laver et rytmisk nik med hovedet forgæves ud i luften. Frækt lavet.\nHvis du får Dream Theater til at ryge en ordentlig pind, ville de måske også finde på at skrive startriffet i dette nummer ”Wrath of the Universe”, for det lyder sgu som et DT-univers, som er helt galt oven i hovedet. Teksten er også ganske syret;\n“The singularity, the day of awakening breaking\nThe phantoms aware inside you in a parallel universe\nA black hole anomaly devouring all left in its wake\nFor heaven’s sake all shall feel the wrath of the universe”\nSådan starter lyrikken i nummeret, som godt nok er en deranged omgang prog metal, hvilket stikker i mange retninger rent genremæssigt. Efter verset, kommer et riff som er en god blanding af det nye Denner/Sherman, med et touch af Slayer. Pretty neat! Der er masser af spisfindige overgange mellem riffsene, og hold op der sker meget i nummeret, og dertil er det ganske langt.…8:22…!\nAltid plads til en ballade\n“Tethered” er det blideste nummer på pladen, men godt nok en psykedelisk og obskur af slagsen, og det må have været svært at holde ballade-stilen i dette tonemareridt. Af traditionen i balladen sker der ikke så meget i trommesporet. Til gengæld bliver der taget revanche i næste nummer, ”Straight and Narrow”, som eksploderer i trommefills før de andre instrumenter indtræder, og så kører det ellers i høj fart, som en sulten løve der slippes løs fra sit bur.\nEt relativt simpelt nummer hvor der også er plads til lidt heavyriff + lir, er ”Never in Your Hands” som er en semiballade, der dog aldrig falder helt ned i rolig rimfrost, men som bluser op i ustabile uslukkelige flammer. Ganske iørefaldende track, men måske lidt for traditionelt mellemstykke, som hylder gammeldags heavy lidt for meget.\n“Kindred Spirits” er ikke den mest unikke titel, men det lyder som dét det er; et oplagt langt og lyrisk landgangsbrød med alle gode heavykneb. Det er en stor slutning, og et krævende nummer for øret, som man kan forvente fra prog-mestrene.\nAlle de top-ambitiøse kompositioner på ”Winter Ethereal” er bragt til live af et talentfuldt musikerhold med bassisterne Joe Dibiase/Joey Vera og trommeslagerne Bobby Jarzombek/Mark Zonder, som er fra Fates Warning-holdet igennem tiden, og dertil trommelegenderne Thomas Lang, Baard Kolstad (Leprous) og Matt Lynch (Cynic). Udover Matheos selv, har de erfarne prog-guitarister Steve Di Giorgio (Death, Testament) og Sean Malone (Cynic) også haft sit præg på dette udspil.\nDen musikalske stil på denne udgivelse, er også noget af et stykke ønsketænkning for Fates-kendere, da den både har moderne top notch prog metal a la det nye Fates Warning, og samtidigt har trolddomsmagi over sig, med den ur-Fateswarniniske storpatos-vokal fra John Arch.\nDet er ganske usædvanligt at man i dette komplekse musikunivers, meget skarpt kan adskille alle numrene fra hinanden. Både i akkompagnement og vokalmelodier er der stor forskellighed, og Arch arbejder mere med hæshed i stemmen end han plejer, hvilket er med til at gøre det lidt mindre vinende i vild sky end tidligere. Der er stadig lidt hyldest til gammel heavy a la Iron Maiden, og vi slipper ikke helt for standard-passager med ur-heavy-guitar-lir. Men det meste af tiden bliver man ledt et lille stykke væk fra den gængse prog metal og et langt stykke væk fra den gængse heavy metal.\nDet er tydeligt at vi har at gøre med kunstnere der har respekt for, at alle numrene skal være så gode som muligt uden at ligne hinanden, og det er netop hvad Arch selv siger om værket;\n“Each song is no–tably different from the next, and nothing sounds repetitive. It is not a concept album, but somehow after a full listen from start to finish, there does seem to be continuity between the songs that I can’t describe. At over an hour long, I think the fans will agree that it is a full listening experience.”\n”Winter Ethereal” er en sindssyg god plade der er must have for prog-lyttere, og især for Fates Warning og Arch/Matheos-kendere. Albummet får 4,5 stjerner fra RockZeit.\nRelease: 10. maj 2019


Tog Marseille - Le Luc | Køb billige togbilletter og find togtider | Trainline\nTog fra Marseille til Le Luc\nDen gennemsnitlige tid at rejse fra Marseille til Le Luc med tog er 2t 15m over en afstand på omkring 77 km. Der kører normalt 5 tog om dagen fra Marseille til Le Luc, og billetter starter fra 20,30 €.\nBillige togbilletter fra Marseille til Le Luc\nPrisen på togbilletter fra Marseille til Le Luc starter ved 20,30 € envejs for en Standard Class-billet, hvis du bestiller på forhånd. Reservation på dagen er normalt dyrere, og prisen kan variere afhængigt af tidspunktet på dagen, ruten eller klassen.\nDe fleste af togselskaberne i Europa frigiver deres billetter omkring tre til seks måneder i forvejen, og mange af dem kan være billigere, jo tidligere du reserverer dem. Hvis du ved, hvilke datoer du vil rejse på, vil du muligvis kunne få fat i nogle billigere togbilletter fra Marseille til Le Luc.§\nVil du vide mere om din rejse fra Marseille til Le Luc? Vi har samlet nogle af vores kunders oftest stillede spørgsmål for at hjælpe dig med at planlægge din rejse.\nHvor lang tid tager toget fra Marseille til Le Luc?\nDen gennemsnitlige rejsetid med tog mellem Marseille og Le Luc er 2 timer and 15 minutter, og der er ca. 5 tog om dagen. Rejsetiden kan være længere i weekender og på helligdage, så brug vores rejseplanlægger på denne side til at søge efter en specifik rejsedato.\nHvad er den hurtigste rejsetid mellem Marseille og Le Luc med tog?\nDen hurtigste rejsetid med tog fra Marseille til Le Luc er 1 time and 52 minutter.\nHvor meget koster toget fra Marseille til Le Luc?\nTogbilletter fra Marseille til Le Luc starter fra kun 20,30 €, når du forudbestiller dem og er normalt dyrere, når de købes på selve rejsedagen. Priserne kan også variere, afhængigt af det tidspunkt på dagen, den rute og den klasse du bestiller.\nEr der et direkte tog fra Marseille til Le Luc?\nNej, der er ingen direkte togforbindelser fra Marseille til Le Luc. En rejse fra Marseille til Le Luc med tog vil kræve mindst 1 skift.\nHvornår afgår det første tog fra Marseille til Le Luc?\nDet første tog fra Marseille til Le Luc afgår kl. 05:33. Tiderne og tjenesterne kan variere i weekender og på helligdage.\nHvornår afgår det sidste tog fra Marseille til Le Luc?\nDet sidste tog fra Marseille til Le Luc afgår kl. 20:13. Tog, der afgår i de tidlige morgentimer eller meget sent om aftenen, kan være sovevogne, og tiderne og forbindelserne kan også variere i weekender og på helligdage.\nHvad er afstanden mellem Marseille og Le Luc med tog?\nTog fra Marseille til Le Luc tilbagelægger en distance på ca. 77 km under rejsen.\nOplysningerne er beregnet ud fra rutetog tjenester for Marseille til Le Luc for en typisk ugedag ved hjælp af tidsplandata for . I weekender, helligdage eller andre ekstraordinære tider kan færre tjenester være ledig. Billetprisen er fundet af vores kunder på Trainline på 01.10.2018 til rejser på 01.10.2018 og til voksne billetter på økonomi, rabatkort og busrejser udelukket.\nPrag til Salzburg Hbf\nBayeux til Le Havre


Databehandleraftale | Debitoor faktureringsprogram\nDebitoors databehandleraftale giver detaljerede informationer omkring, hvordan og hvorfor din data bliver indsamlet. Det forklarer også, hvordan dataen bliver behandlet og de sikkerhedsmæssige tiltag, vi tager for at sikre sikkerheden af den personlige data. Dette dokument inkluderer de skridt, som Debitoor har taget for at være kompatible med personlig data under GDPR.\nGyldigt fra april 2020. Sidst opdateret januar 2021.\nKundens navn (i det følgende omtalt "Kunden" eller "Dataansvarlig") [Denne information vil automatisk blive udfyldt, når du har færdiggjort din tilmelding]\nDebitoor Ireland Ltd. Block 8 Harcourt Centre, Charlotte Way, Dublin 2, D02 K580, Irland (i det følgende benævnt "Debitoor" eller "Databehandler")\nER BLEVET ENIGE om betingelserne i denne databehandlingsaftale (i det følgende “DPA” eller “Aftale”) om beskyttelse af personoplysninger vedrørende behandling af personoplysninger, når kunden fungerer som dataansvarlig og Debitoor fungerer som databehandler, for at opfylde serviceforpligtelser beskrevet i serviceaftalen (beskrevet nedenfor). Som en del af opfyldelsen af disse serviceforpligtelser vil Debitoor behandle visse personoplysninger på vegne af dataansvarlige i overensstemmelse med betingelserne i denne kontrakt. Hver part er enig og vil sikre, at betingelserne i denne kontrakt også anvendes fuldt ud på dets tilknyttede selskaber, der kan være involveret i behandlingen af personoplysninger til det projekt, der er defineret i serviceaftalen. Specifikt vil Debitoor sikre, at alle underleverandører fungerer inden for de samme betingelser som denne aftale indeholder, når de behandler kundens personlige data.\nIntroduktion og definitioner:\nPersonlige data defineres som enhver information, der vedrører en person, hvormed de kan identificeres, direkte eller indirekte, især med henvisning til en identifikator, såsom et navn, et identifikationsnummer, lokalitetsdata, en online identifikator eller til en eller flere faktorer, der er specifikke for den fysiske, fysiologiske, genetiske, mentale, økonomiske, kulturelle eller sociale identitet af den fysiske person eller juridiske enhed (hvis relevant).\nAlle andre definitioner, der henvises til heri, herunder vilkårene dataansvarlig og databehandler, er som bestemt af de relevante databeskyttelseslove, herunder EU's almindelige databeskyttelsesforordning 2016/679 af 27. april 2016 (i det følgende benævnt "GDPR").\nFølsomme personlige data anses ikke for at blive behandlet under den tjeneste, der tilbydes af databehandleren (Debitoor), og er derfor udelukket fra betingelserne i denne aftale.\nVed at tilmelde sig Debitoor programmet og acceptere vilkår og betingelser, herunder fortrolighedspolitikken og denne databehandleraftale, er parterne enige om, i henhold til alle nationale lovgivninger om databeskyttelse og under GDPR, at denne aftale regulerer forholdet mellem dataansvarliges og databehandlerens, bestemmelse af behandlingen af personoplysninger af Debitoor af kundens data. Denne aftale har prioritet, medmindre den er erstattet af en anden underskrevet databehandleraftale, der meddeler dens prioritet frem for denne aftale.\nFormålet med Debitoors behandling af personlige data er, for kunden, at sikre kundens fulde brug af tjenesten og at sikre at denne aftale bliver opfyldt. Debitoor sikrer, at sikkerheden for den personlige data opretholdes på alle tidspunkter.\nBegge parter bekræfter deres autoritet for at underskrive aftalen ved at gøre dette.\nDatabehandleren skal håndtere alle personlige data på vegne af dataansvarlig og følge deres instruktioner. Ved at indgå denne aftale instrueres Debitoor (og eventuelle underleverandører, som databehandleren har indgået en lovlig aftale med) til at behandle kundens personlige data:\nI overensstemmelse med alle nationale og europæiske love\nAt opfylde sine forpligtelser i henhold til vilkår og betingelser for Debitoor\nSom yderligere instrueret af dataansvarlig\nSom en del af levering af anvendelsen kræves databehandleren altid at give kunden passende løsninger til at ledsage en fortsat udvikling af deres forretning ved brug af tjenesten. Databehandleren sporer, hvordan kunden bruger applikationen for at komme med de bedste forslag, for til hver en tid at kunne levere relevante tjenester og engagere sig i at sende den mest nøjagtige kommunikation for at sigte mod fortsat brugervenlighed og tilfredshed. For så vidt angår behandlingen af personoplysninger fra ansøgningen udgør en del af dette, behandles de kun i overensstemmelse med denne databehandleraftale og gældende lovgivning og deles kun efter behov for at give en bedre oplevelse for kunden.\nUnder hensyntagen til den tilgængelige teknologi og omkostningerne ved implementering såvel som omfanget, konteksten og formålet med behandlingen er databehandleren forpligtet til at træffe alle rimelige foranstaltninger, herunder tekniske og organisatoriske foranstaltninger, for at sikre et tilstrækkeligt sikkerhedsniveau i forhold til risikoen og den kategori af personoplysninger, der skal beskyttes. Databehandleren skal hjælpe dataansvarlige med passende tekniske og organisatoriske foranstaltninger efter behov og under hensyntagen til behandlingen og den information, der er tilgængelig for databehandleren for at sikre overholdelse af forpligtelserne til dataansvarlig i henhold til gældende databeskyttelseslove.\nDatabehandleren skal underrette dataansvarlig uden unødig forsinkelse, hvis databehandleren bliver opmærksom på et sikkerhedsbrud.\nDerudover skal databehandleren så vidt muligt, og lovligt, underrette dataansvarlig, hvis der anmodes om en anmodning om oplysninger om de opbevarede data (anmodning om datatilgang) af institutioner, som de skal give dem. Databehandleren vil svare på sådanne anmodninger, når den er godkendt af dataansvarlige til at gøre det. Databehandleren vil heller ikke videregive oplysninger om denne aftale, medmindre databehandleren er lovpligtig til at gøre det, f.eks. ved retsafgørelse.\nHvis dataansvarlig kræver information eller hjælp til sikkerhed for data, dokumentation eller information om, hvordan databehandleren behandler personoplysninger generelt, kan de anmode om denne information fra behandleren.\nDatabehandleren, dets ansatte og eventuelle tilknyttede selskaber skal sikre fortrolighed i forhold til personoplysninger, der behandles i henhold til aftalen. Denne bestemmelse finder fortsat anvendelse efter opsigelse af aftalen, uanset årsagen til opsigelsen.\nAnsvar for dataansvarlig:\nDataansvarlige bekræfter ved at underskrive/acceptere denne aftale, at den, når de bruger applikationen, frit kan behandle deres data én gang i overensstemmelse med alle lovgivningsmæssige krav til databeskyttelse, inklusive GDPR. De giver udtrykkeligt samtykke til behandlingen af deres personlige data til enhver tid, når de bruger tjenesten.\nDataansvarlig kan tilbagekalde samtykket af denne DPA på ethvert trin, men ved at gøre dette vil databehandleren ikke længere være i stand til at yde service.\nKunden har et retsgrundlag for behandling af personoplysninger med databehandleren (inklusive eventuelle underleverandører) med brug af Debitoors tjenester.\nDataansvarlige er til enhver tid ansvarlig for nøjagtigheden, integriteten, indholdet og pålideligheden af de personoplysninger, der behandles af databehandleren. De har opfyldt alle obligatoriske krav i forbindelse med anmeldelse til eller få tilladelse fra de relevante offentlige myndigheder vedrørende behandling af personoplysninger. De har yderligere opfyldt deres oplysningsforpligtelser over for de relevante myndigheder vedrørende behandling af personoplysninger i overensstemmelse med al gældende lovgivning om databeskyttelse.\nDataansvarlige skal have en nøjagtig liste over de kategorier af personlige data, den behandler, især hvis sådan behandling adskiller sig fra de kategorier, der er anført af databehandleren i tillæg A.\nAftale om dataoverførsel og brug af underleverandører:\nFor at levere tjenesten til dataansvarlige bruger databehandleren underleverandører. Disse underleverandører kan være tredjepartsleverandører både inden for og uden for EU / EØS. Databehandleren sikrer, at alle underleverandører opfylder forpligtelserne og kravene i denne aftale, specifikt at deres databeskyttelsesniveau opfylder den standard, der kræves i henhold til relevante databeskyttelseslove. Hvis en jurisdiktion falder uden for EU / EØS og ikke er på Europa kommissionens godkendte liste over tilfredsstillende databeskyttelsesniveauer under GDPR, indgås en særlig aftale mellem Debitoor og en sådan underleverandør for at sikre, at de opretholder alle personoplysninger i overensstemmelse med kravene i henhold til gældende EU-databeskyttelseslovgivning.\nDenne aftale udgør dataansvarliges forudgående specifikke og eksplicitte samtykke til databehandlerens brug af underleverandørernes databehandlere, som til tider kan være baseret uden for EU / EØS eller territorier, der er godkendt af Europa-Kommissionen.\nDataansvarlige kan tilbagekalde dette samtykke til enhver tid, men ved at gøre dette opsiges aftalen på stedet, og databehandleren vil ikke længere være i stand til at yde en service.\nHvis der etableres en undermappe eller der gemmes personoplysninger uden for EU / EØS eller godkendte territorier fra Europa kommissionen, har databehandleren ansvaret for at sikre et tilfredsstillende grundlag for overførsel af personlige data til et tredjeland på vegne af dataansvarlige, herunder brugen af EU-Kommissionens standardkontrakter eller specifikke foranstaltninger, der er forhåndsgodkendt med EU-Kommissionen.\nDataansvarlige skal informeres, inden databehandleren erstatter sine underleverandører. Dataansvarlige kan derefter gøre indsigelse mod en ny underleverandør, der behandler deres personlige data på vegne af databehandleren, men kun hvis underleverandør ikke behandler data i overensstemmelse med relevant databeskyttelseslovgivning. Databehandleren kan demonstrere overholdelse ved at give dataansvarlig adgang til den databeskyttelses vurdering, der udføres af databehandleren.\nHvis dataansvarlige stadig gør indsigelse mod brugen af underleverandøren, kan dataansvarlige opsige deres abonnement på tjeneste uden den sædvanlige opsigelsesperiode, derpå sikre, at deres personlige data ikke behandles af den ikke-foretrukne underleverandør.\nAftalen forbliver gyldig, så længe databehandleren behandler personoplysninger med databehandlerens brug af servicen, medmindre den erstattes af en anden underskrevet databehandleraftale, der kommunikerer dens prioritet frem for denne aftale.\nOpsigelse af aftalen:\nHvis den dataansvarlige beslutter at stoppe med at bruge tjenesten, uanset om tjenesten er via abonnement eller ej, kan den dataansvarlige også slette alle deres kontodata. Ved ophør af ethvert abonnement kan dataansvarlige også slette alle kontoens data. Efter udførelsen af proceduren for sletning af data, der er indledt af databehandleren, sletter databehandleren alle personlige data, bortset fra det, de er forpligtet til at opbevare under ethvert gældende juridiske krav, og dataen vil i sådant tilfælde blive opbevaret i overensstemmelse med de tekniske og organisatoriske sikkerhedsforanstaltninger inden for Debitoor.\nDataansvarlige har fuld kapacitet til at hente alle deres personlige data i service applikationen. Hvis dataansvarlig anmoder om hjælp til indhentning af data, fastlægges de tilhørende omkostninger i aftale mellem parterne og baseres på kompleksiteten af den anmodede proces og tidspunktet for at opfylde den i det valgte format.\nÆndringer i aftalen:\nÆndringer i aftalen kan blive lavet af databehandler i et separat tillæg til aftalen eller på en anden synlig måde, der bliver tilgængelig for dataansvarlige. Hvis nogen af aftalens bestemmelser betragtes som ugyldige, påvirker dette ikke de resterende bestemmelser. Parterne erstatter ugyldige bestemmelser med en lovbestemmelse, der afspejler formålet med den ugyldige bestemmelse.\nDen dataansvarlige er berettiget til at indlede en gennemgang af databehandlerens forpligtelser i henhold til aftalen én gang om året. Hvis databehandleren er forpligtet til at gøre det i henhold til gældende lovgivning, kan revision gentages en gang om året. Parterne beslutter sammen, om en tredjepart skal foretage revisionen. Dataansvarlige kan dog tillade, at databehandleren får en sikkerhedsgennemgang af en neutral tredjepart efter databehandlerens valg, hvis det er et behandlingsmiljø, hvor flere data fra databehandleren behandles.\nHvis den foreslåede rækkevidde af revisionen følger en ISAE, ISO eller lignende certificering rapport udført af en kvalificeret tredjeparts revisor inden for de foregående tolv måneder, og databehandleren bekræfter, at der ikke er sket væsentlige ændringer i de undersøgte foranstaltninger, vil dette tilfredsstille eventuelle anmodninger modtaget inden for en sådan tidsramme. Revisioner må ikke urimeligt forstyrre databehandlerens forretning som sædvanlige aktiviteter. Dataansvarlige er ansvarlig for alle omkostninger forbundet med deres anmodning om revision.\nAnsvar og jurisdiktioner:\nAnsvar for handlinger, der stammer fra overtrædelse af bestemmelserne i denne aftale, er reguleret af Debitoors vilkår og betingelser i abonnementsbetingelserne. Dette gælder også for enhver overtrædelse af databehandlerens underleverandører. Denne aftale reguleres af og fortolkes i overensstemmelse med irsk lov, og de irske domstole har irsk enekompetence til at afgøre enhver uenighed vedrørende denne.\nTillæg A - Kategorier af personlige oplysninger og almindelige behandlingskategorier\nA. Kategorier af personlige oplysninger (listen er ikke-udtømmende)\nEventuelle kontonumre og/eller bankoplysninger\nB. Almindelige behandlingskategorier (listen er ikke-udtømmende)\nDataansvarliges kontakter (telefon/e-mail/adresser/osv.)\nDeres kunders medarbejdere\nDeres kunders kontakter (telefon/e-mail/adresser/osv.)\nDeres kunders kunder\nDeres kunders kunders bankoplysninger\nSpørgsmål? Ikke tøv med at spørge.


→ Billig Kategori 47 » Fri fragt\nStørstedelen af internet shops tildeler efterhånden et bredt udvalg af metoder til levering. Den mest benyttede er i vore dage at få bragt ordren til en pakkeshop, fordi det så giver dig god fleksibilitet til at kunne afhente pakken når du har mulighed for det. Fragtmuligheden er jo temmelig nem, og tit tilmed den mindst kostelige slags levering ved køb af Kategori 47.\nDu burde lige så vel overveje at få ordren bragt til hvor du bor eller til når du er på job. Fragtformen viser sig gerne en sjat mere omkostningsfuld, men omvendt super praktisk. Den mest letkøbte fragtløsning kan ikke benægtes at være at du selv henter ordren, men den løsning nødvendiggør at du har bopæl nær e-firmaets lager.\nAntal dages levering på kan være ret så aktuel i tilfælde af at man absolut skal bruge dine nye produkter øjeblikkeligt, og herved er det forholdsvis vigtigt at du dobbelttjekker den estimerede leveringsdato ved den relevante vare.\nFlere internet butikker garanterer 1 hverdags levering på flere produkter, eksempelvis Kategori 47, men som trods alt kræver at bestillingen placeres forud for et angivent klokkeslæt, med det formål at de højst sandsynligt kan nå at få produkterne sendt afsted inden personalet får fri.\nVisse e-shops i Danmark garanterer fragt uden gebyr, men ofte er det under forudsætning af at der købes for et konkret beløb. I øvrigt burde du tage den billigste leveringsudgave, der mange gange – ligegyldigt om du er tæt på Kolding, Thisted eller Haslev – vil være at få fragtmanden til at bringe bestillingen til en pakkeshop.\nDet er jo efterhånden yderst simpelt for os alle at sammenholde priser fra forskellige internet virksomheder, og til tak har de fleste internet butikker set sig nødsaget til at reducere priserne på deres varer – til børn og babyer, samt til voksne – en hel del, og endda nogle gange byde på portofri levering.\nDet kan immervæk være tiden værd at se nærmere på et par forskellige netshops efter rabat på Kategori 47 forud for at du bestiller, således at du er velinformeret til at få den mindst kostelige pris.\nMan bør dog være omhyggelig med, at når en internet virksomhed afhænder deres varer for en udsalgspris som anses for helt ekstremt beskeden, så burde det i nogle tilfælde være et fingerpeg om en falsk internet handler. Køb med kort er i hvert fald indbefattet af en retningslinje, hvilket assisterer folk overfor uægte online forretninger.\nGenerelt foreslår vi bestillinger med betalingskort eller betalinger med mobilen. Alternativt bør du overveje en afbetalingsløsning fra eksempelvis ViaBill, ifald du ser en fordel i at betale prisen over tid.\nInden folk shopper i en e-shop bør de altid betragte forhandlerens forretningsbetingelser, dog er det mange gange et omfattende arbejde.\nEn nem løsning kunne måske være at kigge om e-firmaet er tilsluttet e-mærket, siden det ofte er en angivelse af at online forretningen understøtter de danske regler, udover at online virksomheden løbende monitoreres af fagmænd som er meget bekendte med bestemmelserne på området. Det er en rigtig god mulighed for at få assistance, når du møder vanskeligheder med din ordre.\nYderligere anbefaler vi at du er sat ind i de mest basale vilkår der har indflydelse på ordren, som fx den byttepolitik online webshoppen kører med. I relation til det er det også relevant, at man stadigvæk opbevarer sin kvittering, så man fremadrettet vil kunne bevise sin shopping af Kategori 47, uafhængig om du er på udkig efter et produkt til en kvinde eller mand.\nTrustpilot medfører altid tiltalende muligheder for at kontrollere en lang række andre konsumenters evalueringer og herved tilrådes det, at du studerer internet firmaets omtaler af Kategori 47 forinden du færdiggør din shopping.\nFacebook indebærer endvidere adskillige værdifulde muligheder for at få indblik i internet webshoppens popularitet. Tilmed møder vi endda webshops som tilbyder kunderne at offentliggøre en kritik af virksomhedens service, hvilket desuden burde tages i brug til at få et indtryk af tidligere kunders oplevelser.\nDenne hjemmeside er finansieret af indtægter fra reklamer. Vi arbejder sammen med en lang række e-forretninger og publicerer firmaernes produkter, og modtager honorar når en bruger fra vores website gennemfører et køb.\nVejledning om tilbud og online forretninger ajourføres rutinemæssigt, men man kan ikke stille os ansvarlig for ændringer der måtte være realiseret siden nyligste opdatering af vores data.


Hingstene underholdt løse i hallen - Ridehesten.com\nDer var noget "musik" i flere af de unge hingste i dag, og alle fik de en klapsalve med fra publikum. Her er det Slutterupgaard Sherman e. Charmeur fra Ring Holding ApS.\nDer var mange publikummer som fulgte løsvisningen af de dressurbetonede hingste i Krafft Arena.\nVed Dansk Varmblods Hingstekåring, præsenteret af Dansk Hesteforsikring, blev de dressurbetonede hingste fremvist løse for dommere og publikum i hallen, inden de skal have en fridag lørdag.\nDer har været diskussioner om værdien af at se de unge hingste løse i hallen, fordi hovedparten af dem bruger lejligheden til at få brændt energioverskuddet af. Og når hingstene sådan "jerner" rundt på banen, så er det begrænset, hvad dommerne får ud af at vurdere hingstene, ligesom risikoen for skader er latent.\nI år er man så gået tilbage til at vise hingstene i longe først på dagen, og siden vise dem løse. Banens opbygning er også ændret, så hingstene kan vendes i et otte-tal omkring to øer på banen. Det kræver dog nogle opmærksomme og dygtige hjælpere på banen, men dem har Dansk Varmblod heldigvis.\n- Piskeførerne har gjort det godt. De har formået at holde ro på hingstene, så vidt det nu er muligt, men det er også rutinerede folk, der forstår at læse en hest, bemærker hingsteholder Esben Møller, Blue Hors. Han fortsætter: - Bunden er god, banen har en god størrelse, så dommerne kan få set det, de gerne vil.\nLæs også: Veyron Hena trækker guldreferencer (VIDEO)\nSkulle Esben foreslå en lille forbedring, så kunne han godt tænke sig, at kåringskommissionen giver besked, om hingstene er godkendt eller ej efter den sidste besigtigelse. Så det udelukkende er de godkendte hingste, der bliver vist ved afslutningen søndag. På den vis er kåringsstatus også kendt forud for auktionen lørdag.\nDisciplinansvarlig for dressur, Bjarne Nielsen var også godt tilfreds med afviklingen af løsvisningen af hingstene. - Det gled ganske godt, selvom dressurhingstene generelt var lidt mere friske end springhingstene var det, da vi så dem løse efter løsspringningen. Men vi fik set det, vi ville.\nSpringhopperne indtager Vilhelmsborg\n16-08-2012 13:13, af Thomas Bach Jensen\nIkke mindre end 80 springbetonede hopper er tilmeldt sadelkåring på Vilhelmsborg i morgen, og det gør kåringen til den største kåring for springbetonede hopper, der nogensinde er afviklet i Dansk Varmblods regi\nHingsteaspiranterne stråler i Verden\n28-10-2011 12:24, af Signe Wiese\nDet tyske hannoveranerforbunds årlige hingstekåring er i fuld gang i Verden, og de første hingste har allerede opnået kåring\n11 springhingste klar til kåring\n14-12-2016 11:10, af Britt Carlsen\nDansk Varmblods kåringskommission har her til formiddag set de springbetonede hingste til forbesigtigelse og udtaget 11 af dem til kåringen i Herning\n14-09-2008 16:39, af Malene Reismer Vestergaard\nSå er det igen blevet tid til egnethedstests for Dansk Varmblod rundt om i landet.\nInshallah de Muze BWP-fløjhingst 2011\n22-03-2011 10:10, af Thomas Bach Jensen\nVed det belgiske varmblodsforbund BWP's hingstekåring tog Nabab de Rêve-sønnen Inshallah de Muze fløjpladsen. Den 17-årige fuldblodshingst Esteban xx opnåede også kåring\nVästra Hoby Stutteri årets svenske avler\n25-01-2015 10:54, af Thomas Bach Jensen\nÅr efter år har Hanssons fra Västra Hoby Stuteri toppet de svenske championater og kåring. Ved det svenske Ryttergalla 2014 fik de udmærkelsen Årets Opdrættere - og blandt deres opdræt er afkom efter danske hingste


folketidende.dk - Lolland og Falster samlet et sted - Forside - Lolland - Arkitektkonkurrence er afgjort\n03. maj 2021 kl. 14:40 Af Marianne Knudsen\nNAKSKOV Det blev Erik Brandt Dam arkitekter ApS med underrådgivere Lenschow & Pihlmann og professor Martin Zerlangs, der er udpeget som vinder af arkitektkonkurrencen for Nakskov inderhavn med arkitektforslaget "Alle tiders havn."\nSom en del af inderhavns-projektet skal Havnebygningen og Honnørkajen renoveres og udvikles, så de i fremtiden kan være et mødested for byens borgere. Arkitektfirmaets forslag til renovering har et budget på cirka 30,7 millioner kroner.\nRådgiverne foreslår, at den gamle spisesal for havnens arbejdere bliver genetableret i sin oprindelige form. Det vil sige, at det dæk, der er skudt ind i Nakskov Skibs- og Søfartsmuseums nuværende lokaler, fjernes.\nSpisesalen skal fremadrettes bruges som morgenmadscafé for gæsterne i det kommende, private hotel i nabobygningen, Toldboden, og som offentlig café og restaurant i dagens øvrige timer.\nI de "kolde haller" i den østlige fløj, pakhusdelen, vil Museum Lolland-Falster skabe en udstilling, Tro Håb og Kærlighed, hvor nogle af tingene fra søfartsmuseet skal indgå, og i den østlige fløj vil vægge og tagkonstruktion stå urørte.\nI Havnebygningen bliver der også et besøgscenter, hvor gæsterne kan orientere sig om, hvad der er af seværdigheder i Nakskov, købe billet og derfra tage ud at se eksempelvis Nakskov Fjord, Hestehoved, værftet eller resterne af det gamle fæstningsareal.\nI midten af bygningen bliver der mødelokaler.\nPlanen er en del af initiativet Nakskov 2030, der er et partnerskab mellem Realdania, A.P. Møller Fonden og Lolland Kommune om at udvikle Nakskov. Partnerne har til sammen afsat 150 millioner kroner til opgaven.


Hjerteflimmer er farligere for kvinder\nHjerteflimmer øger både risikoen for øvrige hjertekar-problemer og tidlig død hos kvinder.\nEn uregelmæssig hjerterytme, der også kendt som atrieflimren, øger risikoen for hjertesygdom og død mere hos kvinder end hos mænd.\nDet viser en ny undersøgelse fra et internationalt team af forskere fra bl.a. University of Oxford, University of Sydney og University of Toronto, der er offentliggjort i The BMJ.\nAtrieflimren (AF) er generelt forbundet med en højere risiko for slagtilfælde og død og anslået 33,5 millioner mennesker er ramt med en dødelighed på 1,7 per 100.000 mennesker. Forekomsten er stigende i både udviklede lande og udviklingslande.\nNyere undersøgelser har vist, at mænd og kvinder har forskellig risiko for hjertekarsygdomme - det gælder bl.a. hvordan diabetes og rygning påvirker risikoen.\nDerfor satte forskerne sig for at vurdere om der var en kønsforskel på sammenhængen mellem atrieflimmer og hjertekar-sygdom og død.\nI en metaanalyse af 30 undersøgelser, der er offentliggjort i perioden januar 1966 og marts 2015 analyserede de data med over 4 millioner deltagere.\nAlle undersøgelser havde som minimum 50 deltagere med AF og 50 uden AF og havde opgjort kønsrelaterede sammenhænge mellem AF og død af alle årsager, kardiovaskulær mortalitet, slagtilfælde, hjertetilfælde - herunder hjertedød og ikke-dødelig myokardieinfarkt - og hjertesvigt.\nKvinder viste sig at have en 12 procent højere relativ risiko for død af alle årsager og en meget stærkere risiko for slagtilfælde, kardiovaskulær mortalitet, hjertetilfælde og hjertesvigt.\nResultaterne viser at der er behov for at udvikle en specifik risikovurdering for AF hos kvinder og en mere aggressiv behandling af risikofaktorer hos kvinder.\nTags: kønsforskelle, hjerteflimmer


Kursus: 2016-2017 Implementering af programmeringssprog (IPS) – Efter- og videreuddannelse, Københavns Universitet\nI undervisningen gennemgås forskellige elementer af fortolkning og oversættelse af programmeringssprog:\nLeksikalsk analyse, syntaksanalyse, typecheck, fortolkning, kodegenerering, registerallokering og lagerhåndtering. De grundlæggende metoder til implementering af disse elementer gennemgås, inklusive brug og virkemåde af semi-automatiske værktøjer.\nhvordan beskrivelser, der er bekvemme for mennesker (hhv. regulære udtryk og kontekstfri grammatikker), bliver omformet til automater, som er bekvemme for datamater. Disse omformninger er grundlaget for værktøjer, der automatisk kan lave leksikalske analysatorer og syntaksanalysatorer ud fra beskrivelser. Afgørlighed af egenskaber ved grammatikker og automater berøres.\nKurset er mest relevant for datalogistuderende, men specielt indholdet om grammatikker og automater er relevant for matematikere, og den praktiske del af kurset er relevant for alle, der vil implementere domænespecifikke programemringssprog til brug i eget fag.\nat designe og implementere en oversætter fra et højniveaussprog til maskinkode;\nat forklare hvordan oversætterværktøjer arbejder, og deres begrænsninger.\nUndervisningen vil foregå med en kombination af forelæsninger, øvelser og en praktisk projekt (med rapport). Rapportopgaven stilles ved kursets start og afleveres to uger før eksamen, og løses i grupper på indtil tre personer, Desuden er der fem mindre individuelle opgaver.\nSe Absalon når kurset er blevet oprettet. Forventes at være: Torben Mogensen, "Introduction to Compiler Design", Springer, 2011 evt. suppleret med noter.\nKendskab til maskinkodeprogrammering samt programmering i Standard ML, F# eller et lignende funktionelt programmeringssprog.\nCosmin Eugen Oancea (13-677377716d723273657267696544686d326f7932686f)\nGemt den 02-12-2016


Miqura | Køb Ansigtsmaske fra Miqura Care Online her\nForside / Produkter / Brands / Miqura\nMoisturizing Mask fra Miqura er en unik bio-cellulose maske, fremstillet af 100% naturligt fermenteret kokos juice, hvilket gør maske-fibrene 1000 gange finere end almindelige bomulds sheet-masker. Dette bevirker, at den ligger helt tæt som et ekstra hudlag, således huden absorberer gelen uden spild. Gelen, som er tilsat hydrolyseret collagen, blødgør og plejer huden, samtidig med den øger elasticiteten og …\nNatcreme, Golden Silk, Miqura\nMiqura Night creme, golden silk.\nMiqura Night Cream, golden silk med anti age og til alle hud typer er en fantastisk eksklusiv nat creme! Denne rige natcreme, har et højt indhold af silkeproteiner og kollagen, der kombineret med hinanden, udgør den ultimative anti aging creme, der plejer og nærer huden i dybden. Dette betyder, at den …\nAnsigtsmaske fra danske Miqura


Fitness i top som feriemotion: Top 5 Motion på ferie | Rejse | Marina Aagaard Fitness i top som feriemotion: Top 5 Motion på ferie – Marina Aagaard\nAf Marina Aagaard, MFT Mange danskere motionerer meget, men en ret stor del af danskerne, over en\n16. juli 2015 Marina\nFitness i top som feriemotion: Top 5 Motion på ferie\nFerietid er lig med afslapning. Især mentalt, for fysisk bliver det mere og mere populært at træne på ferien eller endda tage på ferie med træning som hovedmål. Motion og fitness er i år endda blevet slagord i tv-reklamer for rejser.\nDanskerne er blevet mere og mere vilde med at rejse og især at rejse og motionere. Det handler både om fysisk og mentalt velvære, så rejsekunder efterspørger i stigende grad aktiviteter på ferien. Ifølge Star Tour har de i løbet af et enkelt år haft 30.000 deltagere på deres fitnesshold og har fuldt bookede hold. Ifølge rejsebureaet er:\nTop 5 motion på ferie\nMest populære træningsformer [i vækst]\nYoga har i årevis været en gyldig grund til at tage på ferie i Indien og vokser lige nu yderligere i popularitet ligesom fitness, en ‘newcomer’ som topper trendlisten.\nGolfrejser har tidligere været en favorit; golf er aktiv wellness, men overgås nu i stigende grad af cykelferier, især hos 50+’ere; cykling bringer én endnu videre omkring og sætter forbrændingen i vejret … meget smart eftersom ferietid ofte er lig med ekstra kalorieindtag i enten fast eller flydende form.\nFysisk træning, fitness, er det mest populære hos familier og par, mens dans og svømning fortsat er den førende ferieaktivitet blandt de yngste.\nJP: Rejser. Vi tager træningsrutinerne med på ferie\nJP: Top 5: Her er danskernes favorit-ferieøer\n(Mallorca, Gran Canaria, Kreta, Cypern, Rhodos)\nAf Marina Aagaard, MFT Mange danskere motionerer meget, men en ret stor del af danskerne, over en tredjedel, bevæger sig endnu mindre end før. Ikke imponerende, …


By og krop – KlavsBirkholm.dk\nBy og krop\nKlavs Birkholm – 7. juni 1995\nAf KLAVS BIRKHOLM – ledende artikel i Dagbladet Information 7.juni 1995\nHVAD BETYDER det for et menneske, hver morgen at vågne op til synet af en brandmur eller lyden af en motorgade? »Struktureres vort indre ikke af det vi ser på – og struktureres det mon ikke forskelligt af en brandmur og af et træ, af en færdselshelle og af en skulptur? Ved ligegyldigheden i de store byer over for andre synspunkter end rent merkantile og konstruktive forvandles menneskets indre til et nervøst sydende protoplasma.«\nSagt af Thorkild Bjørnvig i 1960 i en tale ved Kunstakademiets åbning. Men tilsyneladende uden den store virkning, for i de efterfølgende 35 år har by- og landplanlæggere, arkitekter og ingeniører, Forenede Danske Motorejere og Teledanmarks hybridnetsælgere kappedes om at befri storbymenneskets sanseapparat fra de sidste rester af oprindelig natur. Og det i en sådan grad, at forvandlingen af dette menneskes indre til et nervøst sydende protoplasma i dag synes fuldendt – i hvert fald hvis man iagttager haussen på meditations- og terapimarkedet, advarslerne fra ungdomskrimonologer og hybridnettets egne billeder af storbymennesker en deroute.\nJa, den 75-årige landskabsøkolog, Zev Nahev hævder ligefrem, at hans egen disciplin nu er blevet en nødvendighed for at redde verden! Vi får stress, vort sind splintres, vi går mentalt i stykker på at leve i fysiske omgivelser, der afskærer os totalt fra naturen, sagde han i går til Information. Restituering af landskabet som »det system, hvor menneske og natur mødes« er blevet en betingelse for menneskehedens overlevelse. For, som Nahev siger: gennem mere end tre millioner år har homo sapiens og vore beslægtede forfædre levet som en del af naturen, og dér er »vores sind stadig«, selv om vi de allerseneste år har boet adskilt fra den, i byerne.\nHVOR BJØRNVIG argumenterer æstetisk, argumenterer Nahev åbenbart biologisk. Hvad der her kommer ud på ét. Det er sikkert ikke noget tilfælde, at de begge på central plads giver sig til at citere Lewis Mumford. Bjørnvig: »Åbne områder fyldt med grønt og plantninger tenderer ikke blot mod at udjævne temperaturen og opfriske luften, men dertil at berede krop og sjæl en højst fornøden vederkvægelse.« Nahev: »Hvis vi sætter den organiske mangfoldighed i vores liv over styr, så spærrer vi os selv inde i et fængsel, som ikke har nogen udgang.«\nHvis naturen bare var en omgivende kulisse for menneskets foretagsomhed, »et miljø«; hvis mennesket virkelig var, som Jacques Monod formulerer det, en zigøjner ved universets rand; hvis den menneskelige krop og det menneskelige sind ikke var indfældet i universets orden og en del af naturens stofskifte med sig selv; – så kunne biologisk og æstetisk uden videre adskilles. Så kunne vi for den sags skyld sende overlevelseskolonier til Mars, udstyret med glasbobler, iltmaskiner og videofilm – de ville være befolket med de selvsamme mennesker, som dem der vandrede rundt i Athens søjlegange, eller dem der opdyrkede Nordamerika.\nMen sådan forholder det sig ikke. Følgen af Descartes og Monods mekanistiske greb – adskillelsen af menneske og natur – har siden 1600-tallet været en hartad urokkelig vrangforestilling om sansningen, skriver K.E. Løgstrup i sin store Metafysik I-IV. »Vi finder, at sansningen er receptiv, men det er den ikke, den er afstandsløs«. Kroppen er ikke bare en maskine, der registrerer fuglens skrig og gennem en elektronisk puls tillader hjernen at konstatere: en svale. »Der findes intet sansbart, der ikke har sindsejendommeligheder.« Før al refleksion er øret ét med det hørte, og »lyden spænder ikke høresansen uden at stemme sindet, som høresansen tilhører«.\nDet gælder også, hvis lyden kommer fra en motorgade eller højttalerne på en technocafé.\nHER DREJER det sig ikke om den romantiske modstilling mellem »natur« og »kultur«, der kræver mennesket tilbage i en oprindelig uskyldstilstand. Det drejer sig om at erkende betingelserne for det gode liv. »Landskabspleje er ikke kun noget med at bevare planter og dyr, det handler også om at håndtere vores historie og kultur«, siger Zev Hahev. Vi er, bogstaveligt talt, berørt af de fysiske rammer, vi lever i. Vores æstetiske normer påvirker afgørende vores etiske normer.\nI Oldtiden og Middelalderen var byen midtpunktet i et kulturlandskab. I dag er det omvendt: landskabet er opland, mere og mere urbaniseret. Den tekno-økonomiske civilisation har, som Nahev udtrykker det »glemt at sætte grænser for sin egen ekspansion«.\nFriheden i de klassiske bystater byggede økonomisk på undertvingelsen af slaver. Friheden i de moderne metropolstater bygger tilsvarende på undertvingelsen af naturen. Hamburg, Los Angeles, Mexico City, Tokyo, Hong Kong: Man behøver blot at plotte metropolerne ind på en globus og trække trafiklinjerne mellem dem, for at se, hvordan naturen, der før omsluttede menneskets magtområder, nu selv er blevet omsluttet af menneskemagt.\nDen amerikanske socialhistoriker Richard Senett har i værket Flesh and Stone beskrevet, hvordan middelalderbyens forvandling til metropol har indespærret menneskekroppen og grundlæggende forvandlet seksualiteten. Eller rettere: forstyrret den. Bjørnvig taler om det samme: »En flyvende svane, dens mægtige vingedirren, udvider sindet, et ugleskrig hvælver en eventyrgrotte i det, det vævre egern modulerer en uvis glædesfølelse, blot ved at vi ser på det – børns henrykkelse ved dyr er et bestandigt vidnesbyrd om det samme, som ikke skal overhøres og overses – ja, måske smidiggør iagttagelsen af dyrenes linjer og fuldkomne bevægelser ubevidst sindet og legemet, frigør til dansen, til favntaget«.\nNår mennesker berøves denne sansernes opladning, bliver kun den primitive magtudøvelse tilbage. Derfor vokser den da også eksplosivt i metropolerne. Som mørkesiden af en stadig mere ødelagt kærlighedsevne. Som naturens hævn over en unaturlig civilisation. birk\nBrains & Chips »\n« Vi må lære at leve med det ufuldkomne og det ufornuftige i politik


EU sætter i en række nye lovforslag datasikkerhed på dagsordenen og vil bl.a. slå hårdt ned på virksomheder, der bryder reglerne.\nFoto: Cedric Joubert/AP/POLFOTO/arkiv\nOffentliggjort: 16.12.15 kl. 14:31\nDet kan blive en dyr fornøjelse for virksomheder, hvis de i fremtiden lækker data om forbrugerne eller på anden måde forbryder sig mod en række nye EU-love om databeskyttelse.\nDet fremgår af nye regler som repræsentanter fra EU-Kommissionen, EU-Parlamentet og medlemslandene onsdag er blevet enige om.\nIfølge de nye regler kan virksomhederne få bøder på op til 4 pct. af deres omsætning, og det kan løbe op i store summer for virksomhederne.\nBåde EU-virksomheder og amerikanske virksomheder bliver omfattet af de nye regler, hvilket betyder, at eksempelvis internetgiganter som Google og Facebook kan komme til at bøde, hvis de træder på den forkerte side af loven.\n"Ude af proportioner"\n"Der er ingen sammenhæng mellem bødernes størrelse og alvoren af forseelserne. For eksempel kan en virksomhed få en bøde på op til fire procent af selskabets omsætning, hvis virksomhederne giver information på en forkert måde om anvendelsen af personoplysninger. Det er helt ude af proportioner," siger branchedirektør Adam Lebech, fra DI Digital, som er et branchefællesskab i Dansk Industri.\nIfølge Michael Hopp, der er partner i advokatbureauet Plesner, og har beskæftiget sig indgående med de nye EU-datalove, så har det dog været en nødvendighed at skrue op for konsekvenserne for at få folk til at sætte sig ind i reglerne.\n"Bøderne er en konsekvens, og det er en bevidst konsekvens. De dækker over, at der var en gruppe, som bevidst overtrådte reglerne, og en anden, meget større gruppe, som utilsigtet overtrådte dem," siger Michael Hopp.\n"Det er begge grupper, man nu vil have til at fokusere på overholdelsen af reglerne," siger han til Ritzau.\nIfølge dr.dk endte et forslag om en aldergrænse på 16 år for at kunne oprette en profil på sociale medier som Instagram og Snapchat uden tilladelse fra forældre ikke til noget.\nDog blev der enighed om at bevare aldersgrænsen på 16 år som anbefalingen, men hvor den skal ligge præcist er op til de enkelte medlemslande at bestemme - så længe den ikke ryger under 13 år.\nDatasikkerhed er i høj grad også på agendaen i de danske mediehuse i takt med, at forretningen digitaliseres, og både annoncesalg og abonnementsalg trækker på data om brugernes adfærd på nettet.